Magaalo jab dagaal uga badbaadday taleefan ay haweeney soo dirtay | Xaysimo\nHome War Magaalo jab dagaal uga badbaadday taleefan ay haweeney soo dirtay\nMagaalo jab dagaal uga badbaadday taleefan ay haweeney soo dirtay\nDagaalka dowladda dhexe ee Itoobiya iyo deegaanka Tigraay dhexmarayey magaalada Qiraaqir oo ka mid ah magaalooyinki ugu horreeyey uu dagaalku ka billawday waxay ku badbaadday haweeney taleefan u soo dirtay qof magaaladaasi ku sugnaa.\nKhilaafkii siyaasadeed ee u dhaxeeyey dowladda dhexe ee Itoobiya iyo Xisbiga TPLF ee hoggaaminayey deegaanka Tigraay wuxuu dagaal iisu beddelay bishii November ee 2020-ka, magaalooyinka ugu horreeyey uu dagaalku ka qarxayna waxa aka mid ahaa magaalooyinka Qirqaar iyo Daanshaa oo ku yaalla xadka ay wadaagaan deegaanka Amxaarada iyo Deegaanka Tigraay.\nXabaddi waxay ka billaabatay magaalada Qirqaar oo xadka labada deegaan ku taalla marka. Dagaalka marka uu saacado socdayna waxaa la jaray adeeggii isgaarsiinta gaar ahaan taleefonnada taasoo caqabad ku noqotay in la helo qasaaraha rasmiga ah ee dagaalkaasi ka dhashay.\nHaddaba, dagaalka magaaladaasi ay ku soo qaadeen xoogaggi TPLF daacadda u ahaa ee ciidamada dowlada dhexe dagaalka kula jiray iney magaalada ku soo wajahan yihiin waxay ciidamada ammaanka magaaladaasii ku sugnaa ku ogadeen haweeney taleefan lama filaan ah u soo dirtay shaqsi ku sugan magaalada Qirqaar.\nWicitaanka taleefan ee lama filaanka ahaa\nMagaalada Qirqaar oo ay ku nool yihiin qowmiyadda Amxaarada waxaa in mudda ah maamul ahaan ay hoos tageysay deegaanka Tigraay.\nBalse waxaa hareeraha magaaladaasi muddo dheer isku hor fadhiyey ciidamada booliska gaarka ee labadaasi deegaan ka soo kala jeedo.\nDhame Ashabbir Sisaay wuxuu ahaa taliyaha booliska magaalada Ketema-Nigus oo hoos tagi jirtay deegaanka Tigraay. Hase yeeshee amni la’aanta iyo jawiga colaadeed ee deegaanka Tigraay hareeyey waxay ku kalliftay inuu xaaskiisa iyo carruurtiisa uu ka soo tago uu taliyaha booliska uu ka noqdo magaalada Tsegede ee deegaanka Amxaarada.\nHaddaba 3-dii November oo ku beegneyd habeennimo talaada ah waxaa dhacday arrin la yaab leh.\nXaaska Ashabbir oo magaalada Katama-Nigus marti ku ah ayaa waxay saqdi dhexe ku soo baraarugtay rasaas xooggan iyo hub culus oo magaalada ay ku sugneed dhanwalba uga soo dhacaya.\nSawaxanka rasaasta iyo daryanka madaafiicda ayey si weyn uga argagaxday waxayna markiiba go’aansatay iney seygeeda oo ah Dhame Ashabbir Sisaay iney taleefan u dirto.\n“Saldhigga ciidanka qaranka ee ku yaalla magaalada Katama Nigus ee aan ku sugannahay waxaa lagu soo qaaday dagaal xoggan, magaalada Daanshaana inuu dagaal ka billaawday ayaan maqalnay fadlan idinku is ilaaliya” ayey igu tiri ayuu yiri Ashabbir Sisaay oo xusuusanaya taleefankii ay xaaskiisa habeenkasi u soo dirtay xilli ay saacaddu mareysay 11:30 fiidnimo.\nWicitaankaasi ayaa noqday farrinti ugu horreysay ee digniinta oo ay haweeneydaasi soo gaarsiisay magaalada Qiraar iyo nawaaxigeeda shacabkii iyo ciidankii ku sugnaa.\nAshabbir markiba isaga oo ka duulaya farriinta ay xaaskiisa soo gaarsiisay wuxuu markiba la xiriiray taliyeyaasha ciidamada ee ka sarreeyey ciidamada qaybhaooda kala duwanna waxay sameeyeen diyaar garow degdeg ah.\n“General Mulualem Admaasuu oo aan weydiinnay xaaladda dagaalka ee ay gabadha na soo gaarsiiyey wuxuu noo xaqiijiyey xabbad iney ciidanka qaranka ku socoto xaaladduna ay cakiran tahay saacadaha soo socdana dagaal uu idnku soo wajahan yahay marka difaac iisu diyaariya, ciidanka iyo maleeshiyaadka ku sugnaa magaalada iyo nawaaxigeeda dhufeyso iyo aagag ayey markiba kala galeen” ayuu yiri Getachew oo BBC u warramay.\n“Xaaska saaxibkeey Ashabbir haddii ay taleefan noo soo diri lahayn natiijada dagaalka magaalada Qirqaar lagu soo qaaday sidan wey ka baddalmi lahayd” ayuu yiri taliyaha booliska degmada Tsegede.\nDagaalkii lagu badbaadiyey magaalada Qirqaar\nDagaalki seqde dhexe ka billaawday magaalada Qiraaqir oo ay billaabeen xoogagga TPLF wajigiisa hore wuxuu socday 2 saacadood wuxuuna soo dhammaaday 03:30 saqdi dhexe” ayuu yiri Maanallegn Warqee oo ka mid ahaa saraakiishii dagaalka hoggaaminayey oo BBC u warramay.\n“Maleeshiyaadka TPLF ee dagaalka nagu soo qaaday xagga hubka iyo saanaddaba wey naga sarreeyeen balse xogta aan haweeneyda ka helnay annaga oo ka duuleyno maadaamaa aan difaac galnay guusha dagaalka innaga ayey na raacday” ayuu yiri.\n“Ugu dambeyntina dagaalki ay nooga digtay haweeneydi Dhame Ashabbir oo 3-dii November sacaddu markay ahayd 11:30 nagu billaawday wuxuu soo idlaaday 5:30 galabnimo ee maalinti xigtay oo arbacada ah oo ku beegneed 4-tii November, waxaanna ku guuleysannay inaan gacan ku haynta magaalada Qirqaar gabi ahaanba aan soo celinno maleeshiyaadka weerarka soo qaadayna ay jabaan” ayuu yiri alifle Waanyew oo BBC u warramay.


Kooxaha Arsenal & Chelsea oo isku diyaarinaya inay ku dagaallamaan saxiixa xiddig ka tirsan Barcelona – Gool FM\n(London) 01 Abril 2019. Kooxaha reer London ee Arsenal & Chelsea ayaa la soo warinayaa inay isku diyaarinayaan inay ku dagaallamaan xagaaga saxiixa xiddig ka tirsan naadiga Barcelona.\nArsenal iyo Chelsea ayaa labaduba la sheegayaa inay aad u saxiixanayaan xagaagan saxiixa daafaca Kooxda Barcelona ee Samuel Umtiti.\nDaafacan reer France ayaa muddo dheer bartilmaameed u ahaa Gunners, kuwaasoo doonaya inay ugu dambeyntii keenaan garoonka Emirates dhammaadka xilli ciyaareedka.\nUmtiti ayaa boos joogto ah ka helay Barca tan iyo markii uu shaqada kooxdaasi qabtay tababare Quique Setien, laakiin waxaa suuragal ah inuu wali jecel yahay inuu isbedel ku sameeyo muuqaalkiisa.\nJariiradda Mundo Deportivo ayaa warinaysa in Chelsea ay u dhawaatay sidii ay Umtiti u heli lahayd haddii aysan ku jirin xayiraaddii suuqa kala iibsiga ee ay soo rogeen UEFA.\nWaxay intaas ku dareen in Umtiti uu u furnaan lahaa u dhaqaaqistiisa garoonka Stamford Bridge, isla markaana uu diyaar u ahaa wakiilkiisa inuu kala hadlo heshiis ay la galaan madaxda Chelsea.\nDhanka kale, Chelsea ayaa la rumeysan yahay inay xiriir la sameeyeen wakiilka Umtiti ee Arturo Canales si uu uga dhawaaqo inuu tagayo.\n26-sano jirkaan ayaa door-bidi lahaa inuu ku sii nagaado Barcelona, laakiin wuxuu diyaar u yahay inuu u wareego koox ciyaaraysa Champions League, waxaana uu door bidayaa Chelsea marka loo eego Arsenal iyo Man Utd, kuwaasoo sidoo kale loo soo bandhigay adeeggiisa.\nBarcelona ayaa diyaar u ah inay iska iibiso daafacan dhexe dhammaadka xilli ciyaareedkaan, iyadoo dalbanaysa adduun dhan 46 milyan oo gini oo ay duldhigtay madaxiisa.\nTababaraha Chelsea ee Frank Lampard wuxuu door-bidayaa inuu la soo wareego daafac dhexe iyo sidoo kale weeraryahan, madaama uu booska daafaca dhexe ee Blues uu ku haysto Kurt Zouma iyo Andreas Christensen.\nDhanka kale Arsenal ayay u badan tahay inay ku shaqeyn doonaan miisaaniyad adag xagaagan, waxaana durbaba ay haystaan da’yarka William Saliba inuu ku biiro safkooda, halka daafaca reer Spain ee Pablo Mari uu kooxda u saxiixay bishii Janaayo, laakiin saxiixa Umtiti ayaa calaamad weyn u ah ujeedka Gunners.


Qodidii Samsamka iyo Nadarkii Abdi Mudhalib\nMaalin ayaa Cabdimudhalib oo hurda manaam loogu yimid lana amray inuu faago ceelka samsamka oo muddo hore duugmay, meel uu ahaana aan la garanayn. Manaamkii ayuu ku weydiiyey meeshuu ceelku ahaa waana loo sheegay\nGoortuu hurdadii ka kacay ayuu meeshii tegey isaga oo uu la socdo wiilkiisii Xaarith oo uu markaas carruur ka qabay wuuna qoday. Markii ceelkii la helay ayaa qureysh kula doodday oo tiri: "Cabdimudhalibow waa ceelkii aabahayo Ismaaciil waxaana ku leenahay xaq ee aan kula wadaagsano." Hase yeeshee Cabdimudhalib wuu ka diidey arrinkaa oo wuxuu yiri: "mayeelayo arrinkaan aniga ayaa la igu khaas yeelay". Muddo markii la dooday oo arrinkii lagu kala bixi waayey ayaa la go'aansaday in loo xukun tago habar wax sheegsheegta. Habartii ayaa la wada aaday. Goortii meel cidla ah oo dhexe la marayo ayaa Cabdimudhalib iyo nimankii jifadiisa ahaa, ee reer Cabdimanaf, biyihii ka go'een markaasey raggii kale ee qureysh oo la socday weyddiisteen, hase ahaatee wey u diideen iyagoo ka baqaya in ay dhammaantood oon u wada dhintaan.\nCabdimudhalib markuu arkay xaaladdu meeshay marayso iyo inay halis ku jiraan, meesha ay marayaanna ay tahay saxaraa wax ka dhowna uusan jirin, ayuu ku yiri raggii jifadiisa ahaa "nin walba qabrigiisa ha qoto hana dul fariisto, hadba kii dhintana waa aasaynaa". Sidii ayey yeeleen laakiin markay muddo joogeen ayaa Cabdimudhalib yiri "ma wanaagsana inaan meeshan iska fadhino ee aan soconno". Markuu hashiisii fuulay oo ay dhaqaaqday ayaa biyo ka soo burqadeen meeshay lugta ka qaadday, biyihii ayuu cabbay dhammaan raggii qureysh ee la socdeyna wuu ugu yeeray. Markay kulligood cabbeen, weelashiina ka buuxsadeen ayey Cabdimudhalib ku yiraahdeen" Ilaah baan ku dhaarannaye arrinkii waa laguu xukumay, dib dambana Samsamka kugula doodi mayno, Ilaahii meeshaan saxaraha ah biyaha kaa siiyey yaa Samsamkana ku siiyey ee u noqo waraabbintaadii, waxba habar u tegi maynee".\nQore: Qore: Osman Bilad | Email: osmanbilad@hotmail.com |\nWanaaga 6 Maalmood oo Kamid ah Bisha Shawaal oo La Soomo\nMaxay Tahay Shuruuda laga rabo qofka bixinaayo sakaatul firiga?\nWaa Maxay Dhaqanka wanaagsan ee Islaamku ina faraayo?\nQabyaalada:Waxyaabaha Bulshada Walaalaha ah kala dila


3 daweynta turmeric ee maqaarka caafimaadka leh - Hagaajinta Caafimaadkaaga - TELES RESAY\nACCUEIL » Daawooyinka dabiiciga ah »3 daweynta turkey ee maqaarka caafimaadka leh - Hagaaji caafimaadkaaga\n3 Turmeric Daweynta Maqaarka Caafimaadka leh - Hagaajinta Caafimaadkaaga\nMa ogtahay in qaar ka mid ah daweynada cirridku ay faa'iido u yeelan karaan maqaarka? Tani waxay u egtahay tufaax la yaab leh oo wanaagsanaaya bogsiin wanaagsan oo ka dhigi karta daaweyn aad u fiican xaalado badan.\nDaawooyinka noocan oo kale ah waxay noqon kartaa hab fudud oo dabiiciga ah oo lagu hagaajinayo, tusaale ahaan, finan, sawir gacmeed ama alopecia. Ogow sida loo diyaariyo oo loo isticmaalo talaabo tallaabo tallaabo ah.\nDaweyno leh cayayaanka\nTurmeric (Curcuma wakhti dheer) waa baayacis aad u caansan oo ku jira dhuunta dhaqamada badan. Marka lagu daro midabka huruudka ah, oo kor u qaada dhadhanka iyo muuqaalka suubashadayada, waxaa sidoo kale loo yaqaanaa antioxidant, anti-bararka iyo guryaha antimicrobial. Turmeric sidoo kale waxay ka caawisaa ka hortagga kororka unugyada buro.\nIyada oo darajooyinkan xooggan, daaweynta qurubyada qaarkood waxay noqon kartaa hab wax ku ool ah oo dabiici ah si loo hagaajiyo dhibaatooyinka maqaarka. Fure u ah daaweyntani waa curcumin, qaybta firfircoon ee ka shaqeeya labada dhinac iyo hadal ahaanba.\nDaraasaddan, macmacaanka waxaa loo tixgeliyaa si wax ku ool ah daaweynta xaaladaha guud sida:\nCagaarshowga cambaarta ah\nSidoo kale akhri: Curcumin waa mid waxtar leh, haddii aan ka badneyn daawooyinka 7\nMidka ugu horreeya ee daaweynta cirridka ah ee ka soo horjeedafinan wuxuu ku saleysan yahay on dabeecada anti-bararka iyo anti-bakteeriyada ee this bislayn. Intaa waxa dheer, daraasado qaarkood waxay faahfaahinayaan saameyntooda xaaladdan.\nCilmi-baarista la soo xigtay ayaa xaqiijiyay waxtarka leh ee codsiga kareemka iyadoo ku saleysan soosaaridan rhizome. Gaar ahaan, waa suurtogal in la wuxuu xakameynayaa dheecaanka xad-dhaafka ah ee sebum ee dadka qaba finanka iyo dhibaatooyinka la xiriira".\n1 shaaha macmacaan (5 ml)\n½ koob oo ah jalaska halbowlaha (100 g)\nSi aad u diyaariso daaweyntan, si fudud u labalabee labada maaddooyinka si fiican ilaa inta lafiirtuna ay si buuxda u kala daadanayso aloe vera jel.\nWaxaan kugula talineynaa inaad ku hayso qaboojiyaha. Intaa waxaa dheer, haddii daaweyntu ay qabow tahay, waxay sii xoojin doontaa saameynteeda xasaasiga ah iyo saameynta anti-bararka.\nAroortii subixii, ka dib marka aad maydho oo aad nadiifiso maqaarka, iyo fiidkii intaadan sariirta aadin.\nHaddii ay maqashadu ka baxdo maqaarka adiga ayaa ku dhibaya, waxaad codsan kartaa keliya habeenkii.\n2. Sawiridda wajiga\nLe sawiridda wajiga wuxuu ka kooban yahay maqaarka maqaarka sababtoo ah qorraxda. Si loola dagaallamo loogana hortago gabowga gabowga, waxaan isticmaali karnaa antioxidants, gudaha iyo dibadda.\nSidaa darteed, marka lagu daro in la cuno cunto caafimaad leh khudaarta iyo khudaartawaxaan isticmaali doonaa muusigeena muusikada heerkulka sare. Waxaa intaa dheer, waxaan kudhifeyn doonaa Fitamiin E, oo kale oo leh antioxidant xoog leh.\n½ koob oo fiitamiin E (100 ml)\nIsku qas saarista faashadda leh vitamin E.\nKu kaydi weelka opaque ee qaboojiyaha si looga hortago oksaydhka.\nCodso adigoo si tartiib ah u miisaanka wejiga oo dhan.\nHabeenkii oo dhan ha iska daayo subaxdii.\nSidoo kale akhri: 5 siyaabaha loo isticmaalo kiniiniga E vitamin E ee maqaarkaaga\nThealopecia waa cudur si weyn u saameeya kalsoonida ragga iyo dumarka. In kasta oo ay adag tahay in la joojiyo, dawooyinka leh ciriiriga iyo maaddooyinka kale ee daawooyinka ah ayaa ka caawin kara ka hortagga ama dhimista.\n2 shaaha shaaha laga sameeyey (10 ml)\n¼ koob oo cabitaan dabacase ah (62 ml)\n¼ koob saliid ah (60 ml)\nMarka hore, isku walaaq habka qurubka leh ee jiiska xawaashka aloe.\nKa dibna ku darsaliidda miraha iyo isku dhafka.\nUgu dambeyntii, ku dar juice karooto iyo emulsify wax kasta si loo isku qasan yahay textures kala duwan.\nKu hayso qaboojiyaha ilaa toddobaad ama ka yar.\nKu darso xannaaneynta maqaarka oo dhan, markaad maskaxdana si fiican u dhex gasho.\nTag ugu yaraan nus saac. Isku day inaad nasato habeenkii waa waxa ugu fiican ee la sameeyo. Mid ayaa u isticmaali kartaa ulajeedkan khaanadda qubeyska iyo tuwaal.\nDaawee 2 ama 3 toddobaadkii hal mar.\nWaad ogtahay 3 daaweyn hufan oo hufan oo gacan ka geysan kara hagaajinta dhibaatooyinka maqaarka. Xaalad waliba, waxaan had iyo jeer kugula talineynaa booqasho ku yimi maqaarka si aad u xalliso dhammaan shaki kasta.\n5 daaweyn ballaaran oo ka hortag ah oo soo kabsasho leh\n5 daaweyn ballaaran oo ka hortag ah oo soo kabsasho leh. Qaadashadani waxay noqon kartaa qayb ka mid ah waxyaalaha ugu fiican si loo abuuro xalal dabiici ah oo dabiici ah oo dabiici ah. Read more »\nMaqaalkani wuxuu u muuqday midka hore https://amelioretasante.com/3-traitements-au-curcuma-pour-une-peau-saine/\nDareemida cagaha guban: 5 Daawooyinka dabiiciga ah - Hagaajinta Caafimaadkaaga


Mogadishu Journal » Puntland oo xukun ka soo saartay dadka taageera Somaliland\nMjournal :-Guddiga difaaca dowladda Puntland ayaa go’aanno cusub ka soo saaray mas’uuliyiinta ka soo jeeda degaannada Sool,Sanaag,iyo Cayn ee xilalka ka haya maamulka Somaliland iyo sidoo kale ciidamada u dhashay goboladaasi ee ka tirsan Somaliland.\nGo’aannadaan oo u badan xukunnada ay mutaysanayso ciddii lagu qabto,gacan-siinta Somaliland ayaa sidoo kale lagu sheegay in abaal-marin la guddoonsiinayo cid kasta oo Puntland isu soo dhiibta muddada uu socdo dagaalka u dhexeeya labada dhinac.\nXukunnada uu guddigu soo rogay ayaa waxaa kamid ah in dil-toogasho ah lagu fulinayo qof kasta oo lagu helo isagoo sir u gudbinaya maamulka Somaliland,ama jaajuusnimo ula shaqeeya,sida ku xusan qoraalka.\nQoraalka uu soo saaray guddiga difaaca Puntland ayaa sidoo kale lagu caddeeyay in dowladda Puntland ay la wareegayso dhammaan hantida uu leeyahay qofkii maamulka Somaliland ku gacan-siiya dagaalka kala dhexeeya Puntland .\nSidoo kale Wasiirada Warfaafinta iyo Arrimaha Gudaha oo dhankooda Warbaahinta la hadlay ayaa xoojiyay go’aannadan iyo xukunnada ay xambaarsan yihiin ee lagu soo rogay ciddii lagu helo in ay Somaliland ka gacan-siisay dagaalka.


Taylaan: Dhulkii dhoolla-caddaynta!\nAfeef: Qoraalkani waxa uu ku salaysan yahay waxyaabihii aan ku arkay ama maqlay muddo kooban oo aan ku sugnaa waddanka Taylaan iyo waraysi kooban oo aan la yeeshay gabadh u dhalatay dalka. Taariikhaha, sawirrada iyo dhacdooyinka waxa aan ka soo xigtay degel aan qoraalka dhammaadkiisa ku sheegi doonno.\nOdhaahdan ‘Taylaan: dhulkii dhoolla-caddaynta’ (Thailand: the land of smile) maaha mid aan anigu sameeyay ama ku cabirayo dalkan aan dhawaan booqday ee Taylaan balse waa odhaah ku xardhan goobo badan oo ka tirsan dalkan gaar ahaan magaalooyinka waaweyn iyo goobaha loo dalxiis tago. Madaarka ayaa ah halka u horraysa ee aad ku arkayso odhaahdan iyada oo lagu odhanayo: Ku soo dhawoow Taylaan iyo dhulkii dhoolla-caddeynta. Dalka Taylaan oo loo yaqaano ‘Boqortooyada Taylaan’ waxa uu ku yaallaa Koonfur-bari Aasiya, wuxuuna xad la leeyahay waddamada: Malaysia, Myanmar, Loas iyo Combodia. Waa waddanka kontonaad ee dunida ugu weyn iyo ka labaatanaad ee ugu dad badan. Tiro kor u dhaafaysa 69 milyan oo qof ayaa ku nool. Ereyga ‘Thai’ macno ahaan waa ‘Xorriyad’, ‘Thailand’ –na waxay noqonaysaa dhulkii xorriyadda. Taylaan waa waddanka keli ah ee ku yaalla koonfur-bari Aasiya ee aan la gumaysan. Hore waxa loo odhan jiray ‘Siam’ waxaana magaca laga beddelay sannadkii 1949-kii. Caasimadda Taylaan waa Bangkok. Magaca Bangkok waa magac la soo gaabiyay, magaca saxda ah ee caasimaddanina wuxuu noqonayaa magaca ugu dheer dunida, sidan ayuuna u qormaa: “Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit.” Magacan aadka u dheer badankiisu waa ammaan la amaanayo magaalada waxaana ka mid ah: ‘’Magaaladii weyneyd, magaaladii malaa’igta, magaaladii hoyga u ahayd Budha IWM’’.\nKa dib markii in ka badan 20 milyan oo dalxiisayaal ah ay soo booqdeen caasimadda dalka ee Bangkook, sannadkii 2016 waxa ay kaalinta koowaad ka gashay tobanka magaalo ee loogu dalxiiska badan yahay iyadoo ka hor martay Landhan iyo Baariis isla markaana noqotay caasimaddii ugu horraysay ee ku taal Aasiya ee ku guulaysata kaalintan.\nXilli ku beegan kowdii iyo dhawr daqiiqo ayaan ka dagnay garoonka caalamiga ah ee ‘Suvarnabhumi’ oo sidoo kale loo yaqaano garoonka Bangkok. Garoonkan waa ka ugu weyn uguna mashquulka badan guud ahaan dalka, waana garoonka sagaalaad ee ugu weyn Aasiya. Sidoo kale, waa garoonka labaatanaad ee ugu mashquulka badan dunida. In uu yahay garoon aad u mashquul badan judhiiba waxa aad ku dareemaysa goob kasta waxa ay kugu qaadanaysaa saacad ku dhawaad (Tusaale ahaan, qaybta hubinta caafimaadka qofka waxaan taagnayn 45 daqiiqo, qaybta socdaalkana ‘Immigration’ 39 daqiiqo). Dadka ugu badan ee garoonka loogu adeegayay waxay u badnaayeen dadyow ka yimid meelo fog sida (Maraykan, Kanada iyo Yurub) dadkaas oo badankoodu dalxiis u yimid waddanka. Sidoo kale dadyow kale oo reer Aasiya ah ayaa garoonka buux dhaafiyay.\nDadka reer Taylaan dhaqan ahaan gacanta iskama salaamaan laabtana isma galiyaan balse labada gacmood inta ay isa saaraan ayay wejiga u dhaweeyaan iyaga oo woxoogay madax hoos u dhigaya. ‘Hadba inta aad madaxa hoos u dhigto waa hadba inta aad ixtrimaayso qofka aad salaamayso’, sidan waxa ii sheegtay gabadh reer Taylaan ah mar ay iiga warramaysay dhaqankooda. Dhaqankan gaarka ah ee salaanta ah waa in aad ku baraarugsanaataa gaar ahaan marka aad waddankan booqanayso markaagii koowaad.\nSawir muujinaya salaanta ay dhaqanka u leeyihiin dadka Taylaan. Salaantan waxa loo yaqaanaa ‘Wai’\nAstaanta Taylaan waa Maroodi sababtuna waa maroodiga oo ay u yaqaanaan noole awood badan isla markaana meelo badan oo dalka ah ku dhaqan iyo taariikho gaar ah oo uu maroodigu ku leeyahay dhulkan. Tusaale maroodiga waxa ay u adeegsadeen in ay ku difaacaan boqorkooda markii ay dagaalka kula jireen Burma. Waxa kale oo Taylaan ay caan ku tahay deegaan aad u qurxoon oo leh jasiirado kala duduwan oo qurxoon. Jasiiradahan ayaa ah goobaha ugu badan ee loo soo dalxiis tago dalkan. Dadka reer Taylaan waxa ay dhaqan ahaan caan ku yihiin wax beerista. Waxa ugu badan ee ay beeraan isla markaana dhoofiyaan waa bariiska iyo khudradaha kala duwan. Taylaan waa waddamada ugu horreeya ee bariiska u dhoofiya adduunka.\nDiin ahaan Taylaan waxa aad looga aamminsan yahay diinta Buudhiisamka. Waxa ku yaal waddanka goobaha lagu cibaadaysto (Temple) kuwooda ugu waawayn dadka diimaha haysta goobaha ay ku dhaqan yihiin. Magaalo hal saac u jirta caasimadda oo magaceeda la yidhaa ‘Panthum Thani’ waxa ku yaalla macbadka Buudhiisamka ee ugu weyn dalka. Waxa goobtan u soo cibaado taga dad ka badan malaayiin sannad kasta waxaana hal mar ku cibaadaysan kara in ka badan hal milyan oo qof. Waxa kale oo ku yaal caasimadda macbad kale oo aad u weyn isla markaana cibaadada ka socota ka sokow ay dad badani u dalxiis tagaan. Diinta labaad ee ku soo xigtaa waa Islaam halka tiro aad u yar oo Kiristan ahi ku nooshahay. Afka koowaad ee waddanku waa ‘Thai’. Dad tiro yar ayaa ku hadla afka indhayarta.\nXagga maamulka waddankan waxaa ka talisa boqortooyo. Boqorka hadda oo magaciisa la yidhaa Maha Vajiralongkorn, waxa uu xilka la wareegay sannaddii 2016, kadib markii aabbihii geeriyooday. Aabbihii ayaa xukunka waddanka hayay laga soo bilaabo 1946-kii. Boqor Bhumibol ayaa xilka kula wareegay da’yaraan kadib markii walaalkii oo boqor ahaa la toogtay. Boqorkaas oo ahaa boqor waddanka la soo maray marxalado aad u kala duwan ayaa dadweynuhuu aad u jeclaayeen isaga oo muddooyinkii u danbeeyayna xaalladiisa caafimaad liidatay. Wuxuu dhintay isaga oo jira 88 sanno. Sida la igu wargeliyay markii aan ku sugnaa boqortooyada Taylaan gudaheeda arrimaha boqortooyada aad looma soo hadal qaado, loogama sheekeeyo, baraha bulshadana lagagama faalloodo sidaas darteed aniga laftaydu waan ka gaabsanayaa intaas ayaanan ku dhaafayaa arrimaha boqortooyada!\nCunto ahaan waxay ay aad u cunaan bariiska iyo kalluunka oo loo sameeyay siyaabo kala duwan. Waxyaabaha aan ka yaabay ayay ka mid ahayd in dadka reer Taylaan ay bariiska ku quraacdaan, ku qadeeyaan isla markaana ay ku casheeyaan! Cuntada dalkan oo loo yaqaan ‘Thai food’ waa cunno waddanka gudihiisa iyo dibbadiisa aad looga cuno iyada oo caan ku ah basbaas iyo dhandhanaan. cuntada ugu caansan waxa la yidhaa ‘Pad-thai’ waxaana laga sameeyaa bariis sida baastada loo sameeyay. Badanka waxa lagu sameeyaa cuntadan digaag, kalluun, khudrad ama cunto badeed kale sida ‘Shrimp’.\nMuuqaalka Cuntada ‘Pad-thai’\nIsma lahayn weligaa waxa aad la kulmi doontaa tobaneeyo khudradood oo aanad weligaa arag. Taylaan waxa ay caan ku tahay khudrado kala duwan, qaar iyaga gaar u ah iyo qaar ay la wadaagaan waddamo kale oo Aasiya ah. Khudradahan oo aad ii soo jiitay kala duwanaanshahooda iyo dhadhankooduba waxa aan tusaale u soo qaadan doona dhawr khudradood oo waddankani caan ku yahay.\nKhudraddan oo laga yaabo in dad badani gartaan aniga waxa ay ahayd markii iigu horraysay ee aan arko. Khudraddan oo sida la sheego caan ka ah qaybo badan oo maraykanka ah ayaa sidoo kale waddamo badan oo Aasiya ahna aad looga cunaa. Pitaya oo sidoo kale loo yaqaano khudraddii Dragon-ka waa khudrad leh dhawr midab (casaan iyo cadaan). Dhadhan ahaan waxay u dhowdhowdahay xabxabka.\nMangosteen waa khudrad caan ka ah goobo badan oo Aasiya ah. Waa khudrad dhanaan iyo macaan iskugu jirta isla markaan leh nafaqo iyo faa’idooyin caafimaad. Dhadhan ahaan iyo muuqaalka midhaha khudraddan waxay iila eekaayeen aniga canbaha loo yaqaan ‘Cambe caad-ka’\nKhudraddan waxa ay ahayd tii iigu la yaabka badnayd ee aan ku arko Taylaan. Durian sida khudradaha. kale ee kor ku xusan waxa laga helaa waddamo badan oo Aasiya ah. Inkasta oo ay khudraddani tahay khudradda ugu urta dheer/xun adduunka haddana waxa lagu magacaaba boqorka khudrada ‘King of Fruits’. Ur xumada ay khudradani leedahay waxa ay sababtay in laga mamnuuco guud ahaanba gaadiidka dadweynaha. Dadku waxa ay yidhaahdaan: waa khudrad ur xun balse dhadhan macaan, balse urteeda darteed waan ku dhici waayay in aan dhadhamiyo.\nIntaanan cuntada ka bixin yaanan idinka illaawin in ay waddankan caadi ka tahay cunnida masaska, raha, ayaxa, dirxiga badda iyo dibi-qallooca.\nBarnaamijka aan u tagay Taylaan waxa uu ahaa barnaamij uu qabanqaabiyay urur laga leeyahay dalkaas oo la yidhaa ‘World Peace Initiative’ loona soo gaabiyo ‘WPI’. Ururkan ayaa sida magaciisa ka muuqata ka shaqeeya amuuraha la xidhiidha nabbadda gaar ahaan waxa ay xoogga saaraan nabadda qofeed ama xasiloonida shaqsiga ah. Waxa ay halhays u leeyihiin ‘qof qalbiggiisu nabdoon yahay baa nabad abuuri kara’. Mashruuc ka mid ah mashruucyada ururka oo la yidhaa ‘Peace Revolution’ ayaa uu qayb ka ahaa barnaamijkayagu. Barnaamijka waxa uga soo qaybgalay 31 dhallinyaro oo ka kala yimid 26 waddan oo Afrika ah. Barnaamijkan oo la soo qabanayay muddo saddex sanno ah waxa aan noqday qofkii ugu horreeyay ee Soomaali ah ee ka soo qaybgala. Barnaamijku waxa uu ka dhacay tuulo ku taal koonfurta Taylaan oo la yidhaa Loe. Guud ahaan waxa uu ka koobnaa shirar, doodo, muxaadarooyin iyo ‘meditation sessions’.\nMuuqaal soo koobaya dhacdooyinkii barnaamijka halkan ka daawo: https://vimeo.com/253593948\nDegelada ururku ku leeyahay barta internetka: https://wpifoundation.org/ iyo https://peacerevolution.net/\nWay iga dhan tahay!\nMuna Axmed Cumar (Mullaaxo)\n3. Wareysi gaar ah, Fenz: gabadh u dhalatay Taylaan.\nPosted by Muna Ahmed at 9:19 AM No comments:\nPosted by Muna Ahmed at 8:36 AM No comments:\nKaaf iyo kala dheeri!\nWaagu marka uu iftiimo ayay ka baxdaa gurigooda una jarmaaddaa goob shaqo oo ay ka shaqayso. Shaqadeedu waa joogto waliba waxa u dheer siminaarro ay wiiggiiba laba jeer ka qayb gasho. Galinka danbe waxa ay waxbarasho u aaddaa jaamacadda iyadoo ku jirta sannadkii u danbeeyay.\nHammigeeda iyo himiladeeda waxbarasho waxa ay gaadhsiisan tahay meel fog. Waxa ay hiigsanaysaa meel dheer, in badan bay waxbarashadan wadiddeeda ku samirtey, saaxiibaddo badan oo dheega ay isku hayn jireen way ku cidleeyeen socodkan iyo hayaankan dheer. Waxbarashada marka ay dhammayso shaqo tan ka wanaagsan oo ka mushahar badan ayaa maankeeda ku jira “Galin hore iyo ku danbeba waad shaqayn, oo doollarkaa ku daba carari”, ayaa maskaxdeeda ku qufulan.\nTacab iyo dadaal in ay nolosha sareedadeedu ku timaaddo, horumarka iyo hore u socodkana in ay gacanteeda ku keensan karto ayay aamminsantahay. Dhayal iyo guri iska fadhi bari hore ayay dhinac iskaga tuurtay inannimo iyo hawlihii guriga hadday noqoto wax karin, wax dhaqid, iyo wax nadiifin toona xaafaddoodu kuma hallayso. Oo miyay garanaysaa baa ka horraysa?! Waligeed fijaan sii jeeda may soo jeedin koob shaah ahna dabka may saarin, miyay haleelaysaaba?! sowtan ku mashquulsan akhriska iyo muraajacada duruusta iyo hawl maalmeedkeeda la xidhiidha shaqadeeda.\nCibaado waxa aanu jaar ahayn muddo fara badan, maalintii aanu soo degnay xaafadda iyadu way degganayd. Iyada iyo qoyskeedu waxa ay ku nool yihiin aqal soomaali wayn oo albaabkiisu u jeedo cadceed ka soo baxa. Aqal soomaaliga ka soo horjeedkiisa waxa ka dhisan buul yar oo dayac aad u badani ka muuqdo oo ay Cibaado iyo qoyskeedu wax ku karsadaan.\nCibaado afartan sanno ayay jirtaa, afar ubad ah ayuuna Ilaahay siiyay. Odaygeeda Caalin waa oday dhuuban dheer da’ina ay ka muuqato, waxa uu waligiiba ka shaqayn jiray dhismaha guryaasha. Waagii uu xoogganaa wastaadnimada oo uu xariif ku ahaa ayuu ku shaqaysan jiray imika se mar mar ayuu kuulinnimo dirqi ku helaa.\nPosted by Muna Ahmed at 9:46 AM No comments:\nWaa maalintii ugu horreysay ee uu yimid dugsiga. Waxa uu gashan yahay surwaal madow oo ka gaaban, shaadh cad oo gacmo dheer iyo kabo sandal ah oo duug ah. Saliid uu ku soo dhaashaday ayaa madaxa iyo wajigaba ka dhalaalaysa wajigiisana waxa ka muuqata farxad. Waa uu baalla daymoonayaa oo kolba indhaha la raacayaa dhismayaasha kala duwan ee dugsiga, waxa uuna fiirfiirinayaa fasallada. Ma garanayo fasalkiisu halka uu yahay taas ayaana ugu wacan in uu akhriyo fasal walba magaca ku hor qoran “Fasalkaagu waa 1A” ayuu ka xasuustaa tilmaantii uu maamulaha dugsigu soo siiyay markii uu xafiiska ka soo baxayay.\nPosted by Muna Ahmed at 5:45 PM No comments:\nPosted by Muna Ahmed at 5:39 PM No comments:


Qorniinka Quduuska ah: Daniel-10 - Kitaabka Quduuska Ah - Axdigii Hore\n1 Sannaddii saddexaad oo boqorkii Faaris oo Kuuros ahaa ayaa wax loo muujiyey Daanyeel, oo magiciisa la odhan jiray Beelteshaasar; waxaasuna run buu ahaa, oo weliba dagaal weyn buu ahaa xaalkii wuu gartay, garashuuna u lahaa wixii la tusay.\n2 Waayahaas anigan Daanyeel ahu saddex toddobaad oo dhan ayaan barooranayay.\n3 Cunto wanaagsan ma aan cunin, hilib iyo khamrina afkayga ma gelin, mana subkan marnaba ilaa ay saddexdii toddobaad dhammaadeen.\n4 Oo bishii kowaad maalinteedii afar iyo labaatanaad, anoo taagan webiga weyn oo Xiddeqel ah agtiisa,\n5 ayaan indhahayga kor u qaaday, oo wax fiiriyey, markaasaan arkay nin dhar wanaagsan qaba, oo dahab saafi ah oo Uufaas laga keenayaa dhexda ugu xidhan yahay;\n6 jidhkiisuna wuxuu u ekaa berullos, wejigiisuna wuxuu u ekaa hillaac, indhihiisuna waxay u ekaayeen laambado dab ah, gacmihiisa iyo cagihiisuna waxay midabka uga ekaayeen naxaas la safeeyey, codkiisuna wuxuu u ekaa dad faro badan buuqood.\n7 Oo anigaan Daanyeel ah oo keliya ayaa wixii lay tusay arkay, waayo, nimankii ila socday ma ay arkin wixii lay tusay, maxaa yeelay, aad bay u gariireen, wayna carareen si ay u dhuuntaan.\n8 Oo sidaasaa keligay layga tegey, oo waxaan arkay waxan weyn ee lay tusay, oo xoogna iguma hadhin, quruxdaydiina waxay u rogmatay qudhun, markaasaan xoog iska waayay.\n9 Oo codkiisiina waan maqlay, oo markaan maqlay codkiisii ayaan hurdo culus wejiga ula dhacay, wejigana dhulkaan saaray.\n10 Oo bal eeg, markaasaa gacanu i taabatay, oo jilbaha iyo calaacalaha igu joojisay.\n11 Oo wuxuu igu yidhi, Daanyeelow, ninka aad loo jecelyahayow, bal garo erayada aan kugula hadlayo, oo istaag, waayo, hadda adaa lay soo kaa diray, oo markuu hadalkaas igula hadlay ayaan istaagay anigoo gariiraya.\n12 Markaasuu igu yidhi, Ha cabsan, Daanyeelow, waayo, maalintii ugu horraysay oo aad qalbigaaga gelisay inaad wax garato oo aad isku hoosaysiiso Ilaah hortiis ayaa erayadaadii la maqlay, oo anigu waxaan u imid erayadaadii aawadood.\n13 Laakiinse boqortooyada Faaris amiirkeedii ayaa kow iyo labaatan maalmood iga hor joogsaday, laakiinse Mikaa'iil, oo ah amiirrada sare midkood, ayaa ii yimid inuu i caawiyo, oo halkaasaan kula hadhay boqorradii reer Faaris.\n14 Haddaba waxaan u imid inaan ku ogeysiiyo waxa dadkaaga ku dhici doona ugu dambaysta, waayo, wixii lagu tusay weli maalmo badan baa ka hadhay.\n15 Oo markuu igula hadlay erayada sidan ah ayaan xagga dhulka u jeestay, waanan hadli kari waayay.\n16 Oo bal eeg, mid binu-aadmiga u ekaa ayaa bushimahayga taabtay: markaasaan afka kala qaaday, oo hadlay, oo waxaan ku idhi kii hor taagnaa, Sayidkaygiiyow, riyada sababteeda aawadeed ayaa caloolxumadaydii igu soo noqotay, xoogna waan iska waayay.\n17 Anoo addoonkaaga ahu sidee baan kuula hadli karaa, sayidkaygiiyow? Imminka aniga xoog iguma hadhin, neefuna iguma jirto.\n18 Markaasaa haddana waxaa i taabtay mid binu-aadmiga u eg, wuuna i xoogeeyey.\n19 Markaasuu igu yidhi, Ninkii aad loo jeclaayow, ha cabsan, nabadu ha kuu ahaato, xoog yeelo, oo xoog yeelo. Oo markuu ila hadlay ayaan xoogaystay, oo waxaan idhi, Sayidkaygiiyow, hadal, waayo, waad i xoogaysay.\n20 Markaasuu igu yidhi, Haddaba ma og tahay waxa aan kuugu imid wuxuu yahay? Oo hadda waxaan u noqonayaa inaan la diriro amiirka reer Faaris, oo markaan tago waxaa iman doona amiirkii dalka Gariigta.\n21 Laakiinse waxaan kuu sheegayaa waxa lagu qoray qorniinka runta; mana jiro mid aniga kuwaas iga celiyaa, amiirkiinna Mikaa'iil mooyaane.


Arag Sawirrada: Beeraha xashiishka ee Somalia - Caasimada Online\nHome Warar Arag Sawirrada: Beeraha xashiishka ee Somalia\nArag Sawirrada: Beeraha xashiishka ee Somalia\nJowhar (Caasimada Online) – Fagaare ku yaal saldhiga Booliska magaalada Jowhar, ayaa maanta waxaa lagu gubay Xashiishka maandooriyaha, kaasoo laga so guray beero ku yaal deegaanka Bacaadle oo dhinaca Koofureed kaga yaal magaalada Jowhar.\nFagaaraha lagu gubay Xashiishka, ayaa waxaa goobjoog ahaa Taliyaha Boliska GobolkaSh/dhexe Col. Khaliif C/lle.\nCornel Khaliif Cabdulle oo ka hadlay fagaaraha lagu soo bandhigay xashiishada ayaa sheegay in milkiilaha beerta oo lagu magacaabo Xamaan Macalin Axmadey oo ka baxsaday ciidamada in lagu soo eedeeyay qodobo ay ka mid yihiin 412/27/34 iyo xeerka Nabadgelyada.\nGuddoomiyaha Maxkamada Racfaanka gobolka Sh/dhexe Shiikh Axmed Ibraahin Siid ayaa ku dhowaaqay xukunka, waxana uu sheegay in Xamaan Macalin Axmadey lagu xukumay 4 sano oo xarig ah iyo beertisa oo lala wareego.\n“Waxaan u mahadcelinaynaa ciidamadii ku guuleystay maalintii ugu horeysayba in ay gacanta ku soo dhigaan beer ay xashiishad ku abuurneyd,”ayuu yiri Cali Guudlaawe Xuseen.\nGuddoomiyaha gobolka Sh/dhexe Cali Guudlaawe Xuseen ayaa sheegay in sharciga lala tiigsan doono qofkii lagu arko isagoo beeraya ama isticmaalaya maandooriyaha xashiishada waxana uu u digey dadka beera xashiishada.


Dacwad ka dhan ah AMISOM oo laga furay Mareykanka | KEYDMEDIA ENGLISH\nWASHINGTON, Maryekanka - Qareeno madax-banaan oo shirkadda Fly Africa ay shaqaaleysay ayaa ka furay Maxkamad ku taalla dalka Mareykanka dacawad culus oo ka dhan ah Howlgalka Midowga Africa ee AMISOM.\nShirkaddan oo laga leeyahay Zimbabwe ayaa ka dacwoonaysa diyaarad ay Ciidamada Itoobiye ee qeybta ka ah AMISOM kusoo rideen 4-tii May 2020 garoonka diyaaradaha degmada Berdaale, ee gobolka Baay xili ay wadey gaargaar bini'aadanimo.\nMid kamida qareennada oo la hadlay VOA Somali ayaa sheegay in Fly Africa ay doonayso inay hesho magdhaw lacageed khasaaraha kasoo gaarey diyaaradda la riday iyo shaqaalihii uga dhintay, oo gaaraya 6 kuwaasoo isagu jiray Soomaaliya iyo Kenyan.\nCiidamada ku sugan Garoonka Bardaale ayaa la sheegay inay diyaaradda ka shakiyeen kadib markii ay ka timid jiho qaldan, oo aan lagu aqoon diyaaradaha inay kasoo degaan, kadibna ay gantaal kusoo rideen.\nTaliska AMISOM oo xaruntiisu tahay Muqdisho, ayaa iska fogeeyay diyaaradda lasoo riday, iyadoo uu sheegay in Ciidanka falkan geystay ay yihiin Itoobiyaan, aan kamid ahayn Howlgalka Midowga Africa.\nComments Topics: amisom duulimaadka diyaaradaha gobolka baay itoobiya


Arsenal Oo Dooneysa In Ay Lasoo Saxiixato Daafaca Reer Spain Ikastoo Dhowr Koox Ay Xiiso Weyn U Qabaan Laacibka\nHomeSuuqa kala iibsigaArsenal oo dooneysa in ay lasoo saxiixato daafaca reer Spain ikastoo dhowr koox ay xiiso weyn u qabaan laacibka\nDecember 3, 2020 Suuqa kala iibsiga, Wararka Ciyaaraha 0\nArsenal iyo Man Utd ayaa lagu soo waramayaa inay u dhaqaaqeen dhanka La Liga gaar ahaan kooxda Villarreal, waxa ay doonaya daafaca adag Pau Torres laakiin kooxdiisa waxa ay ku iibin kartaa oo kaliya qiima aduun oo gaaraya ilaa € 50m (£ 45m).\nKooxda ka dhisan Waqooyiga London ayaa la rumeysan yahay inay ka mid tahay kooxo dhowr ah oo xiiseynaya inay la soo wareegaan 23 jirkaan daafaca ah oo ay wehliyaan, waxaana sidookale raadinaa kooxaha ugu tunka weyn horyaalka Spain Real Madrid iyo Barcelona.\nWararka ka imanaya Spain ayaa sheegaya in Los Blancos ay tahay kooxda ugu cadcad helitaanka adeega Torres, si kastaba ha ahaatee, Arsenal iyo Man Utd ayaa sidoo kale wali raadinaya soo xerogalinta 23 jirkaan.\nSi kastaba ha noqotee, waxaa lagu soo waramayaa in Villarreal aysan dooneynin inay fasaxdo xiddiga reer Spain ilaa iyo inta qandaraaskiisa lagu burburin karo.\nTaasi waxay la micno tahay inay Arsenal ka dhigeyso daafaca dhexe saxiixiisa afaraad ee ugu qaalisan, iyadoo horay lacag badan ugu soo iibsatay xidigaha kala ah Thomas Partey, Nicolas Pepe iyo Alexandre Lacazette.\nLos Blancos ayaa la sheegayaa inay Villarreal u soo bandhigtay ciyaaryahan iyo lacag kaash ah oo ay ku iibiso Torres, si kastaba ha noqotee, Yellow Submarine ayaan dooneynin inay aqbalaan wax heshiis isweydaarsi ah.\nManchester United ayaa raadineysa bedelka Eric Bailly kaasoo ay u badan tahay inuu ka tagayo Old Trafford ka hor xilli ciyaareedka soo socda, Torres ayaana umuuqda inuu hordhac u ah xidigaha suuqa kala iibsiga markii oo furi lasoo wareegi doonto inkastoo ay Arsenal tahay naadiga ugu cad cad xidiga.


Somaliland oo diiday in ay Wadahadalo la furto Soomaaliya. - Awdinle Online\nSomaliland oo diiday in ay Wadahadalo la furto Soomaaliya.\nDecember 23, 2019 (AO) – Qoraal ah oo kasoo baxay Wasaaradda Arimaha dibadda Maamulka iskiisa ugu dhawaaqay madaxbanaanida ee Somaliland ayaa waxaa looga hadlay Wadahadallada Dowladda Federaalka Soomaaliya iyo Somaliland.\nQoraalka ayaa waxaa lagu sheegay in Somaliland aysan diyaar u aheyn in xiligaan ay wadahaal la gasho dowladda Soomaaliya, isla markaana ay arrintaas kasoo horjeedaan.\nSomaliland ayaa dowlada Federaalka ku eedeysay inay aysan daacad ka aheyn oo aysan rabin wadahadalka, isla markaana waqtigaan aan la bibaabi karin wax wadahadal ah oo u dhexeeya labada dhinac.\nWarkaan kasoo baxay Somaliland ayaa waxaa uu kusoo aadayaa, iyadoo Guddiga Wadahadallada Dowladda Federaalka iyo Somaliland ee uu magacaabay Madaxweyne Farmaajo shalay ay sheegeen inay dhankooda diyaar u yihiin wadahadal, isla markaana ay sugayaan oo kaliya dhanka Somaliland.\nPrevious articleBeeraleyda Hiiraan oo Dagaal Culus la galay Ayaxa ka yimid Galmudug\nNext articleAlgeria’s Powerful Army Chief Dies at Pivotal Point in Political Crisis


Beyle: Waxaanu u baahanahay $41 milyan si loo daabaco lacag cusub oo shillin Soomaali ah - Puntland Mirror Believable Media Website\nHomeSomaliaBeyle: Waxaanu u baahanahay $41 milyan si loo daabaco lacag cusub oo shillin Soomaali ah\nWasiirka Maaliyada Soomaaliya Cabdirixmaan Ducaale Beyle oo saxaafada kula hadlayay Muqdisho maanta oo Axad ah. [Xigashada Sawirka: SONNA]\nMuqdisho-(Puntland Mirror) Wasiirka Maaliyada Soomaaliya ayaa sheegay in dhawaan si dhaqso ah loo daabici doono lacag shillin Soomaali ah.\nShir saxaafadeed maanta oo Axad ah uu ku qabtay magaalada Muqdisho, Cabdirixmaan Ducaale Beyle ayaa shegay in kharashka lacagta lagu daabici doono uu dhanyahay $41 milyan oo dollarka Mareykanka ah.\nBeyle ayaa sheegay in kharashka lacag daabicista ku baxaysa aysan Soomaaliya heyn balse ay dadaal ugu jiraan halka laga keeni lahaa.\nAugust 21, 2019 Wasiirka maaliyada Soomaaliya oo sheegay in kharashka daabacaada uu hortaaganyahay lacagta cusub ee dalka\nMuqdisho-(Puntland Mirror) Madaxweynayaashii hore ee Soomaaliya Shariif Shiikh Axmed iyo Xasan Shiikh Maxamuud ayaa lagu xanibay garoonka diyaaradaha ee Muqdisho iyaga oo ku sii jeeday magaalada ay fatahaaduhu ku dhufteen ee Beledweyne. Diyaarada qaadi lahayd [...]


Dharaaro Xusuustood: “Xadhigga Joornalada iyo suxufiyiintu, dalka iyo madaxdeeda ayuun buu ceeb ka badan tii lagu aflagaadeeyey u soo jiidaa” - Somaliland Post\nHome Maqaallo Dharaaro Xusuustood: “Xadhigga Joornalada iyo suxufiyiintu, dalka iyo madaxdeeda ayuun buu ceeb...\nDharaaro Xusuustood: “Xadhigga Joornalada iyo suxufiyiintu, dalka iyo madaxdeeda ayuun buu ceeb ka badan tii lagu aflagaadeeyey u soo jiidaa”\nProf. Maxamed Siciid Gees – Qeybtii 27aad\nWaqtigii ay socotay fadeexaddii gabadhii tababarka ku qaadanaysay Aqalka Cad ee Madaxtooyada Maraykanka, Maria Lewinsky ee lagu eedeeyey inuu fara-xummeeyey Madaxweynihii Maraykanka ee Bill Clinton, ayaa Madaxweyne Cigaal kaftan ku soo qaaday shirkii Golaha Wasiirrada oo yidhi; “Aniga oo u dhaarsan Joornaalka Jamhuuriya ayaan furaa TV-iiga ee CNN-ta, markaas ayaan arkaa isaga oo ka faaloonaya alaabadii Madaxweyne Clinton, markaas ayaan candhuuftayda dib u liqaa oo arkaa rag waxa haysta.” Waqtigaas Joornaalka Jamhuuriya ayuunbaa dalka ka soo bixi jiray. Xukuumadda Marxuun Cigaal ugama dulqaad badnayn saxaafadda xukuumadihii ka dambeeyey, haseyeeshee laba dhacdo oo xilligaas dhacay ayaa soo jiitay indhaha dadka xiiseeya Arrimaha Somaliland:\n1. Madbacaddii NPP ee uu lahaa Marxuun Maxamed Cabdi Shidde, Aabbihii, asaasihii saxaafadda madaxabannaan ee cusub ee Somaliland oo iyadu lahayd Joornaalka Jamhuuriya, ayaa waxay bakhaar kaga jirtay daarta Timacadde ee dawladdu leedahay oo madbacaddu u tiilay.\nDacwaddii waxay gaadhay Maxkamadda Sare ee Jamhuuriyadda Somaliland. Waxa Guddoomiye ka ahaa Maxkamadda Sare Garsoore Xaashi Muuse oo Jaamacadaha dalka British-ka wax ku soo bartay, waxa uu dacwaddii u xukumay NPP iyo Jamhuuriya oo waa laga gar helay Xukuumaddi Cigaal.\nMadaxweyne Marxuun Cigaal ayaa arrintii ka yaabay oo erayo cadho ihi ka dhaceen. Marka Guddoomiyahii Maxkamadda Sare hadalkii Marxuun Cigaal loo sheegay ayuu ka cadhooday, isna oo istiqaaladiisii soo gudbiyey. Ergooyo badan oo loo dirayna waa ku gacan-saydhay, waxaana uu ku noqday dalka Birtish-ka oo uu hore u deggenaa. Hooyadii ayaa nin dhashay waxa uu ahaa nin reer Gebiilay ah. Gadaashii may dhicin garsoore dacwad weli ka xukumay xukuumadihii Somaliland ee kala danbeeyey .\nMarkii Golahii oo si aqlebiyad leh isku raacay in la celiyo, maadaama uu cabudhinayey saxaafadda sida ay u arkeen, Xukuumaddii Marxuun Cigaal kama didin arrintii ee waxay u saaratay guddi dib-u-habaysa mashruuca sharci oo ay ku jiraan suxufiyiin iyo xubno ka mid ah Bulshada Rayidka ihi . Guddigaasi nuqulkii ay soo gudbiyeen ayaa Golihii Wakiilladu ansixiyey oo noqday Xeerka Saxaafadda. Halkan waxa ka muuqatay Gole gudanaya waajibkiisa. Dib uma dhicin mashruuc sharci oo uu Golaha Wakiilladu ku soo celiyo xukuumadihii Somaliland ee kala dembeeyey.\nb. Akhristaw labada ifafaale waxay muujinayeen sida ay u kala madax-bannaan yihiin Waaxaha Qaranku, haddii lagu dedaalo oo mid weliba kaalinta ay qaranka kaga jirto ay qabsan karto.\nXaqa nolosha, nabadgelyenta jidhka, xurmaynta magac samida iyo dambiyada laga galo xuquuqda aadamiga.\nHaddaba, sida labadaas arrimood ee uu tilmaamay Dastuurku la isu waafajinayo, ayaa muran ka joogaa. Waxa jirtay waqtigii aan dugsiyada dhexe ku jirnay da’daydu, xisaabta waxa dhigi jiray macallimiin Hindi ah. Soomaalida mid iyo dhif ayaa u badheedhi jiray.\nWaxa la sheegay in macallin habeenkii saxaya imtixaankii xisaabta uu hal su’aal ah ka shaqayn kari waayey, haseyeeshee uu buuggii casharka uu ka dhigayey ka helay jawaabtii su’aashaas. Waxa fasalka ku jira wiil Cabdi-yare la yidhaahdo oo xariif ah oo su’aalo badan. Cabdi-yare su’aashii xisaabta ahayd waa qalday maalintaas. Macallinkii ma garanayo sida looga shaqeeyo ee Cabdi-yare uu ku qancin doono. Habeenkii oo dhan ayuu yidhaahdaa maxaa muran berri ka jooga fasalka, sawkan Cabdi-yarena qalday. Hadda labada qodob ee dastuurka maxaa muran ka joogaa. Dalalka horomaray kuma xidhaan Joornaalada iyo suxufiyiinta aflagaado. Waxa laga qaadaa xaal (libel) dhabar jab ah, taas oo kicisa Joornaalada oo shadaafta u laabta oo ay, sidaas darteed iska ilaashaan wax aflagaado ah inay ku kacaan. Xadhigga Joornalada iyo suxufiyiintu dalka iyo madaxdeeda ayuun buu ceeb ka badan tii lagu aflagaadeeyey u soo jiidaa.


Taksiile lagu dilay Stockholm | Somaliska\nXalay saqdii dhexe ayaa magaalada Stockholm waxaa lagu dilay nin Soomaali ah oo taksiile ah. Ninka la dilay oo 64 sano jir\nah ayaa saqdii dhexe lagu dilay xaafada Bergshamra. Markii booliska la wacay ayaa loo tagay marxuumka oo dhaawac ah oo yaala albaabka baabuurka uu waday. Isla goobta ayaa lagu qabtay nin ka mid ah raggii dilka geystay oo marqaatiyaal sheegeen in isaga iyo marxuumka uu dagaal dhexmaray.\nMarkii hospitalka loo qaaday ayaa marxuumku halkaasi ku geeriyooday. Booliska ayaa sidoo kale soo qabtay nin kale oo looga shakisanyahay in uu lug ku lahaa falka dilka, waxaa sidoo kale la soo xiray haweeney markii dambe la siidaayay. Booliska ayaa shacabka ugu baaqay in ay la soo xiriiraan haddii ay hayaan wax macluumaad ah.\nTaksiga uu waday marxuumka geeriyooday ayaa ah nuuca jaalaha ah ee loo yaqaan Taxi 020. Shirkada masuulka ka ah taksiga ayaa ka hadashay arinta, agaasimaha shirkada ayaa wargeyska Aftonbladet u sheegay in uusan marxuumka hawl u hayn shirkada taksiga xiliga la dilay balse uu iskiis u qaaday dadkaan.\nBaabuurka ayaa waxaa ku xiran kaamiro duubaysa dhamaan hawlaha taksiga, booliska ayaa hada sheegay in ay baarayaan kaamirada. Mid ka mid ah ragga dilka geystay ayaa boolisku sheegeen in uu horay dambiyo u galay.\nShaqada Taksiga ayaa ah mid ay aad ugu badan yihiin Soomaalida ku nool Stockholm.\nWar cusub: Waxaan raali galin ka bixinaynaa in aan soo qornay in ninka uu yahay Soomaali, iyadoo ay hada soo baxday in uusan Soomaali ahayn !!!\nallaa kariin says:\nILLAHY HA U NAXARIISTO …………….LAKIN ANIGA MEESHA WAXA KU QORAN WAXAANAN FAHMIN Company uu u shaqeynaayy waxey dhaheen wax shaqo ah i noo ma heenin ninkan .. ma waxaa la dhihi karaa saacada shaqada ma uuan STARKERENIN midaa wa danbi oo arintisa kis ayay ku noqoneysaa ….magdhawne ma lahan qofki hadii uusan shidin saacada shaqada MISE QORAALKA AYAA WAX KA QALADAN YIHIN JAWABTA UU BIXIYAY Company bal ila fiiriya\ninaalilah alah hau naxaristo .\nAlaha unaxtiisto marxuunka\nallaah ha u naxariisto marxuumka\nc/rashid cali says:\nilaali laahi wa inaa ilaahi raajucuun ilaah ha unaxariisto marxuunka\nIlaahey ha u naxariisto marxuumka!!!\nIlaahey ha’u naxriisto.\nilahay haa unaxariisto qofbaa malintisaa ayaa sugaysaa ilahay malintena malin qayr leh hakaa dhiigo aaamiin yaa alaha\ninaa lillaahi wa inaa ilahey raajucuun ilaahey ha u naxariisto marxuumkaas\nalla ha unaxariisto geeridu waa xaq lkn shirkada jawaabtay bixisay mafahmin ma isagaan saacad shidin mise xaqiraada markasta nalagu hayo weeye shaqa kasta iyo goob kasta saas ayaan uxaqiranahay cidna uma maqna ceela uma qodna\nwax la hubo ha sooqoro ninka somali mahan ee magaciisuna waa Tarmo Suojanen. Swedishkaa dabobabo idinka galay.\nwax la hubo ha la sooqoro ninka somali mahan ee magaciisuna waa Tarmo Suojanen. Swedishkaa dabodabo idinka galay.\nWaa dhib inaad waxaan lahubin aad meesha kusooqortaan. Waxaad meesha kusooqortaana waa warkan oo kale iyo waxaan dhaamin.\nsaaxiibayaal ninka la dilay soomaali ma ahayn.\nWadanka is gaad gaad ayaa ka bilowday marka alle umadda alle ha ku nabad yeelo.\nsamira mohammed waxaa ahya arday jogat dalak iswedhan\nwebsite yo badan a qorey inu somali yahay lakin ma ahan somali\nAsc wax uu ahaaba kaa dhimayee yaa wax cusub ka haya arimaha 2sano dadki lagu heestay aqayareey jawaabtiina waa muhiim jimcalena arintaa waa uu ka seexday bro war ku saabsan raadi\nMADKA ARINTAA ANBA WAX CUSUB KAMA MAQAL DADKA LAGU HESTO BAANA AHAY WALI MIGRATIONSVERKETKA KA AMUSANYAHAY LAKIN WAX MAQLAY WAA LABADALAYAA KOLEE ARINTAA BAA SUUQA KUYARA JIRTAA ILAHAY WAX KHYR QABA KA RAJENAYNAA ISHA ALLAAH DHAMAANTEENBA ALLE HA INOGA SO SAHLO\nAsc hanad bro aad baad u mahadsantay waan maqlay aniga xitaa arinkaas bro ee run alaha ka dhigo\nMr jimcaale website kaada waan is ticmaalna badana mansalh waa good\nwaxaan kuu sheegaya halmid cinwaanka aad ka dhigtay nin soomali ah kadibna aad dhahday somali ma ahyn ee qoralka markii la soo galo bage kaa aad dhaxda ka xariiqday , hadii aad ogu tala gashay in ay dadka aqristaan si ay u aqriyaan aad arinkaas ogu sirtay magaca somaliga ah aaqiro waa laguu haystaa oo waxad noqonaysaa qiyaanoole danbiga yuusan sibiq sibiq kugu soo galin walal waxa jira dad badan oo rabo in website kooda la aqristo darted been u shego kadibna gadaal iska saxo marki aad aqrisid kadib hadaba walal adiga iyo kuwa kale ba waxan idin lee yahay iyo anigaba itaquu alaah meel walba aan wada joogno . mahadnsaid waa iga waano walaltinimo wan ku jeclahy aidga somalida ku taxan webka .


XOG: Amiirka Al shabaab oo aad u Xanuunsan & Hogaamiyayaal isku heysta Bedelkiisa – XAMAR POST\nXOG: Amiirka Al shabaab oo aad u Xanuunsan & Hogaamiyayaal isku heysta Bedelkiisa\nHoggaamiyaha kooxda AlShabaab Axmed Cumar oo loo yaqaan Abu Cubeydah ayaa aad u xanuunsanaya, taasi oo kooxda ka dhex dhalisay loolan ku saabsan cidda qabaneysa hoggaanka.\nSida ay sheegeen ilo sirdoon oo lagu kalsoon yahay, Abu Cubeydah oo hoggaanka kooxan qabtay 2014, ayaa hadda sariir saaran oo tacbaan ah, inkasta oo ay jirto in kooxda ay shalay baahisay cod la sheegay inuu soo duubay, oo aan la ogeyn waqtiga dhab ahaan loo duubay.\nInkasta oo wararka qaara y sheegaya in si xun loogu dhaawacay weerar qorsheysan, ayaa haddana ilo lagu kalsoon yahay ay xaqiijinayaan in uu ka xannuunsan yahay kilyaha.\nAbu Cubeydah oo markii hore ka jiranaa hal killi, ayaa hadda la sheegayaa in laba killi ay aad uga liitaan, uuna la xarbinayo noloshiisa.\nIlowareedyada ayaa sheegaya in Abu Cubeydah uu xanuunsanaa lixdii bilood ee ugu dambeysay, balse kooxda ay aad ugu dadaaleyso inay muujiyaan inuu wax dhibaato ah qabin.\nLama yaqaan halka uu Axmed Cumar hadda ku sugan yahay.\nWararka qaar ayaa sheegaya inuun joogo degmada Jilib, halka kuwa kale ay ku warramayaan inuu gobolka Gedo ku dhex dhuumanayo.\nKooxda AlShabaab ayaa lagu warramay in qarash badan uu uga baxayo dawada hoggaamiyahooda, taasi oo kooxda wiiqday awood ahaan inay fuliso howlgallo badan billihii ugu dambeeyey xilli ay dhaqaale ahaan liidato.\nWaxaa dhowaan idiin soo gudbin doonaa Insha Allah, magacyada saddexda nin ee isku haysata hoggaanka kooxda.


Ma Run Baa In Laba Rikoodhe Laga Diiday Barcelona Kulankii Real Madrid - Laacib\nHomeWararka Ciyaaraha MaantaMa Run Baa In Laba Rikoodhe Laga Diiday Barcelona Kulankii Real Madrid\nMa Run Baa In Laba Rikoodhe Laga Diiday Barcelona Kulankii Real Madrid\nBarcelona ayaa guul-darro kala soo laabatay garoonka Alfredo Di Stefano, waxaana 2-1 kaga badisay Real Madrid oo la wareegtay hoggaanka horyaalka LaLiga.\nLos Blancos ayaa qaybtii hore weerarro rogaal-celis degdeg ah ku qaadday Barcelona, kuna heshay laba gool oo midkood laad xor ahaa oo ay kala dhaliyeen Karim Benzema iyo Toni Kroos, halka Barcelona ay goolkeeda madiga ah heshay qaybtii dambe.\nKooxda martida ah oo qaybtii dambe fursado badan heshay, balse nasiibku ka saacidi waayey, ayaa muran ka keentay go’aamadii garsoore Jesus Gil Manzano ee kulanka garoon.\nDaqiiqaddii 38aad ee ciyaarta ayay Barcelona ku doodday in rikoodhe la siiyo markaas oo xerada ganaaxa uu ku dhacay Ousmane Dembele oo ay kubadda ku xafiiltameen Ferland Mendy, laakiin garsooraha ayaan waxba kasoo qaadin dooddaas.\nMar kale ayay Barcelona mudaharaad caadi ah kala hor tagtay garsoore Jesus Gil Manzano oo iskaga aamusiiyey kaadh digniin ah oo uu siiyey Jordi Alba, waxaanay sababtu ahayd in ay dalbanayeen rikoodhe iyo in loosoo daawado VAR kaddib markii uu xerada ganaaxa ku dhacay Martin Braithwaite oo beddel kusoo galay, iyadoo uu gacanta qabtay Ferland Mendy laakiin dhab ahaantii aan qalad ku gelin.\nKaddib go’aamada Jesus Gil Manzano, Garsoorihii hore ee horyaalka LaLiga ee Juan Andujar Oliver ayaa sharraxaad ka bixiyey dhacdooyinkan, gaar ahaan midka hore maadaama kan dambe ay iska caddayd in Braithwaite uu is-tuuray.\nJuan Andujar Oliver oo warbaahinta Spain la hadlayay ayaa yidhi: “Ma jirin wax lagu sameeyey Ousmane Dembele. Kaliya wuu dhacay.”\nIsaga oo dhacdada labaana ka hadlayey, waxa uu Juan Andujar Oliver yidhi: “Garsooruhu mar kale ayuu saxsanaa. Waxa jirtay woxoogaa taabasho ah oo uu Mendy sameeyey, laakiin may ahayn wax ku filan in rikoodhe lagu dhigo.”\nSi kastaba, Real Madrid ayaa xilli ciyaareedkan labadii jeerba ka badisay Barcelona, waana markii ugu horreysay tan iyo xilli ciyaareedkii 2007/08 ee labada garoonba ay kulan LaLiga ah ku badiso Real Madrid.


Maxaa ka jira in mooshin laga keenay guddoomiyaha baarlamaanka Galmudug? – Soomaali 24 Media Network\nMaxaa ka jira in mooshin laga keenay guddoomiyaha baarlamaanka Galmudug?\nPosted on September 16, 2020 Leave a Comment on Maxaa ka jira in mooshin laga keenay guddoomiyaha baarlamaanka Galmudug?\nBaarlamaanka maamulka Galmudug ayaa maalin ka hor magaalada Dhuusamareeb ku yeeshay kulan uu buuq badan hareeyay, kadib markii ay isku qabteen ansixinta ajende howleedka golaha ee kalfadhigooda labaad.\nBaarlamaanka ayaa laba garab u kala qeybsamay, waxayna qaar ka mid ah xildhibaanada Galmudug, ay guddoomiyahooda ku eedeeyeen inuu ku tumanayo xeer hoosaadka golaha.\nXildhibaan Cabdinaasir Aadan Cusmaan oo ka mid ah xildhibaanada garabka eedeymaha u soo jeediyey guddoomiyaha golaha, ayaa shir jaraa’id oo uu ku qabtay Dhuusamareeb, waxa uu iska fogeeyey in uu abaabulayo mooshin, isagoo guddoomiyaha ugu baaqay inuu dib usugu laabto oo baarlamaanka ku dhaqo xeer hoosaadkiisa.\nXildhibaan Cabdinaasir ayaa ka mid ahaa xubnihii jagada guddoomiyaha kula loolamay guddoomiye Gacal, waxuuna mudooyinkii dambe ku sugnaa Muqdisho, isagoo dhawaan ku laabtay Dhuusamareeb, intaasi wixii ka dambeeyana waxaa soo baxay guuxa mooshinkan, balse xalay ayuu iska fogeeyay ku lug-lahaanshaha arrintaas.\nSaacadihii u dambeeyay waxaa Dhuusamareeb ka jiray guux siyaasadeed oo ku aadan in qaar ka mid ah xildhibaanada Galmudug ay mooshin ka diyaarinayaan guddoomiyahooda Maxamed Nuur Gacal.\n← AFRICOM iyo maamullada Jubbland, Puntland iyo Koonfur Galbeed oo abuuraya iskaashi ka dhan ah Al-Shabaab\nBooliska Soomaaliya oo soo bandhigay nin loo heysto kufsigii iyo dilkii Xamdi oo lagu qabtay Cadaado →


Maalinta Caalamiga ee Isirka Afrika. | HimiloNetwork\nPosted by: Himilo in Wararka August 31, 2021\t0 101 Views\nMUQDISHO (HN) — Maalinta Caalamiga ah ee Isirka Dadka Afrika waxaa markii ugu horreysay loo dabaal-degayaa sannadkan si loo muujiyo kaalinta wax-ku-oolnimada leh oo ay kaga jiraan jaalliyadahooda ku nool dunida dacalladeeda meeshana looga saaro dhammaan nuucyada kala duwan ee isir-takoorka iyo faquuqa ka-dhanka-ah Afrikaanka.\nDadka oo dhami waxaa lagu dhalay sinnaan iyo xurriyad ay sumcadda iyo qaddarintu u tahay sal-dhig. Waxayna dhammaantoodba xaq u leeyihiin inay xooggooda iyo caqligooda ku biiriyaan kaalmada iyo sare-usoo qaadista heerka liidata ee nolosha ina aadan.\nJaad kasta oo sarreyn ku dhisan isir-isugu-faan abuuraysa waa qalad iyo gef ka dhan ah qoyska ina aadan. Waxaa ka dhalanaysa cadaalad-darro, halis soo boodda ah iyo is-qaadasho la’aan.\nSidaas darteed waa in meel looga soo wada jeestaa ficillada wiiqaya isku dayaya inay kala dhantaalaan wadajirka isirrada ina aadan.\nQM waxay si adag u canbaareynaysaa rabshadaha jira ee awoodaha xad-dhaafka ah loogu adeegsanayo dadka Afrika iyo isirka kasoo jeeda. Waxayna dhaleeceynaysaa cunsuriyadda murqaha kusii fidsanaysa dunida oo dhan taas oo si gaar ah u saameynaysa isirka dadyowga Afrika.\nGanacigii Addoonsiga ee Transatlantikada ayaa loo aqoonsaday inuu yahay baalasha ugu madow geeddisocodka taariikhda ina aadan. Waxaana si lamid ah mahadhadaas foosha xun loo tilmaami karaa habab kale oo addoonsi ka-warqab ahaa oo dadyowga Afrika lagula kacay waagii gumeystaha uu dhulkooda kusoo duulay.\nIn kasta oo ay jiraan dadaallo lagu ilaalinayo xaqdhowrka isirka Afrika haddana dadyowgani waxya wali sii wadaan inay u silcaan falal isir-naceyb oo lagula kaco. Inaan si dhammeystiran loogu soo wada jeesan xal-u-helidda dhibaatooyinka ay abuurkooda awgeed kula kulmayaan ma yara.\nLaga soo bilaabo garoomada kubadda cagta qaaradda Yurub oo da’yar badan oo laacibiin Afrikan ah ay safka hore uga jiraan guulaha kooxaha waaweyn ee horyaallada caalamiga ah katirsan, uma damaanad-qaadayso inay ku helaan sinnaan iyo xushmad. Guul-darradii ugu dambeysay oo xulka England uu kala kulmay finaalka Koobka Qaramada Yurub wixii ka dhashay oo ahaa in cayaartoyda madowga ah dusha loo saaro eedda iyo cambaareyntii natiijadii la helay waa tusaalaha wali muuqda.\nMana ahan oo qura kubadda cagta iyo cayaaraha midda ugu badan oo isirka dadyowga Afrika meel looga dhaco. Xarumaha gacansiga iyo kaabayaasha adeegyada dadweynaha kuwa xoojiya ayaana ku jira kuwaas oo si maalinle ah lagula kaco meel-ka-dhac iyo liidid.\nDilkii George Floyd oo caro badan ka abuuray gudaha Maraykanka iyo dunida inteeda kale ayaa muujiyay sida sinnaan la’aanta iyo jiritaanka isirka Afrika aan wali loo siinin mudnaan sarreysa. In kasta oo cadaaladda la mariyay kuwii ku kacay dilkiisa, haddana waxa xanuunka leh ee ku jira qisadiisa waa in madow badan ay ku baxaan gacmaha ciidamada.\nPrevious: Xildhibaankii Xilkiisa uga haray Xanaanada Ilmaha\nNext: Maqaayadda Kalluunka lagu dhex daawado!\nArrin Argagax leh oo ka dhacday Ceelasha Biyaha


Maareeyaha Dekadda Berbera Oo Ka Hadlay Markab Muddo Ku Xayirnaa Dekadda | Berberanews.com\nHome WARARKA Maareeyaha Dekadda Berbera Oo Ka Hadlay Markab Muddo Ku Xayirnaa Dekadda\nMaareeyaha Dekadda Berbera Oo Ka Hadlay Markab Muddo Ku Xayirnaa Dekadda\nBerbera (Berberaews): Markab muddo bil ah ku xayirnaa Badda u dhaw dekadda Berbera oo loo diiday in lagu soo xidho dekadda ayaa xalay loo ogolaaday in la soo xidho alaabtana laga dejiyo.\nMarkabkaasi oo ay leedahay shirkadda Koonteenaradda ee PILL Pacific International, isla markaana u ararrnaa ganacsato reer Somaliland ayaa muddo badan ku xayirnaa Badda.\nKaasoo la sheegay in maamulka dekadda Berbera ay diideen in la soo xidho, alaabtana laga dejiyo. Sababo la xidhiidha lacago ama kharashaad hore oo lagu lahaa markabkaasi awgeed.\nHase yeeshee codsiyo maamulka dekadda Berbera uga yimid ganacstadda reer Somaliland ee markabkani u rarrna darteed waxaa xalay la ogolaaday in markabkaasi lagu soo xidho dekadda badeecadaha uu sida-na laga dejiyo.\nSida uu sheegay maareeyahay dekadaha Somaliland Siciid Xasan C/laahi, oo maanta warbaahinta la hadlay.\nInkastoo lagu heshiiyay in marka alaabooyinka uu sido markabkaasi laga dejiyo waxa uu ku sii xayirnaan doono dekadda Berbera ilaa inta la bixinayo lacagta loo haysto.\n“Wuu jiraa markabkaasi, oo dhawr iyo labaatan cisho ayaan dekadda lagu soo xidhin. Sababo la xidhiidha kharashaadkii loogu shaqeeyay oo lagu yeeshay. Sidaa awgeed, weli kharashaadkii lagama hayo.\nHase yeeshee anagoo tixgelinayna ganacsatadda Somaliland, waxaan go’aansaday in markabkaa lagu soo xidho dekadda. Badeecadda uu sida-na laga roggo.\nKadib-na Andrich-ka Badda uu ku xayirnaaddo inta la bixinayo Daynta laga rabo markabkaasi”ayuu yidhi maareeyaha dekadaha Somaliland.\nSiciid Xasan C/laahi, oo hadalka sii watayna waxa uu yidhi, “Anagoo u danaynayna ganacstadda reer Somaliland, maadaama oo uu markabkaasi sido alaabooyinkii bisha Ramadaan loogu tallo galay.\nWaxaanu go’aansanay, haddii aanu nahay hay’adda maamulka dekadaha Somaliland, wasaaradda ganacsiga iyo rugta ganacsigu-ba, in markabkaasi lagu soo xidho dekadda, laga-na roggo alaabta.\nMarkabkaasi xalay 12-kii habeenimo ayaanu dekadda ku soo xidhnay, alaabtii uu sidayna waa laga dejinayaa, waanay sharuunayaan macaamiishu, hawshuna sidaas ayay ku sosonaysaa”.\nLacagta loo haysto markabkan ayaa la sheegay in ay tahay mid loogu shaqeeyay muddo hore oo uu dekadda Berbera yimid.\nMaareeyaha dekadaha Somaliland ayaa shirkadda PILL ku eedeeyay in ay ka dhego-adaygeen markii loo sheegay in markabkaasi aan loo shaqayn doonin ilaa inta ay bixinayaan lacagta lagu leeyahay.\n“Lacagtaasi lagu leeyahay markabka, waa lacag ay leedahay dekadda qaybaheedda kala duwan. Mudaddii uu markabku taagnaa Badda, waxaa loo sheegay in aan loo shaqayn doonin ilaa uu bixiyo lacagtii hore.\nShirkadda PILL way ka dhego-adaygtay markii hore, waxaanay ku sheegtay in markabka loo haysto arrimo caafimaad. Dadka-na DO-gii ayay u soo direen, taasoo khal-khal badan ku keentay dadkii”ayuu yidhi Siciid C/laahi Xasan, oo maanta warbaahinta kula hadlay xafiiskiisa..\nGeesta kale markabkan ayaa marka laga roggo alaabooyinka saaran waxa uu ku sii xayirnaan doonaa dekadda Berbera. Ilaa inta xal loo helayo lacagta ay dekaddu ku leedahay.\nSida uu sharaxayo maareeyaha dekadaha Somaliland, “Markabka marka laga roggo Koonteenarrada, waxaa la saari jiray awal, Koonteenarrada faaruqa ah. Imika markabkan lama saarayo Koonteenarrada faaruqa ah, ilaa inta la xalinayo wixii ku saabsan xisaabaadka loo haysto.\nDhinaca dekadda Berbera waxaa maamusha shirkadda Imaaraadka ee DP World oo ay xukuuadda Somaliland ku wareejisay, gaar ahaan qaybaha rogista iyo dejinta alaabooyinka.\nLaakiin, maamul guud ee dekadaha Somaliland waxaa ka masuul ah wakaaladda dekadaha, sida uu ku doodayo Siciid C/laahi Xasan.\n“Guud ahaanba dekadaha dalkoo dhan, waxaa maamusha hay’adda dekadaha Somaliland. DP World waxay ka maamushaa qayb ka mida, oo ah rogista iyo dejinta alaabooyinka”ayuu yidhi maareeye Siciid.\nPrevious articleMaayarka Hargeysa oo digniin u diray shacabka\nNext article“illaa imika inta la hubo waxa dalkeenna laga helay Shan kiis” Wasiir Koore


Warbixino | PUNTLANDTIMES KA DHIGO WEHEL Warbixino – Page 14 – PUNTLANDTIMES KA DHIGO WEHEL\nXOG RASMI AH: Maxaa ka soo baxay wada hadal dhexmaray M/weynaha Somaliland & Ra`iisulwasaaraha dalka Itoobiya, oo ka dhacay Addis Ababa?\nADDIS ABABA(P-TIMES)- Warsidaha Puntlandtimes oo saacadihii ugu dambeeyey Wariyaashiisa kusugan magaalada Hargeysa ay ku mashquulsanaayeen in la helo xogaha ku aadan wada hadalada ka socday magaalada Addis Ababa ayaa ogaaday in Madaxweynaha Somaliland Muuse Biixi Cabdi oo duhurnimadii maanta tagay halkaas uu la kulmay Ra’iisulwasaaraha Itoobiya Hailemariam Desalegne. Ujeedada ugu weyn ee kulamadan...\nXOG: Ciidamada Isku dhafka ah ee kusugan Gaalkacyo, waa Maxay doorkooda Shaqo, Maxayse ka qabteen dilalkii qorsheysanaa ee ugu dambeeyey?\nGAALKACYO(P-TIMES)- Shacabka labada dhinac ee magaalada Gaalkacyo ayaa is weydiinaya doorka shaqo ee ciidamada Isku dhafka ah ee kusugan magaaladaas, kuwaas oo ilaa hadda ku guuleystay in ay kala xakameeyaan maleeshiyo beeleedyada mararka qaarkood ay suuragal tahay in ay ku dagaalamaan Suuqa weyn ee magaalada, laakiin aan wali dabagal ku sameyn mid kamid ah Hadafyadii loo asaasay. Mid kamid ah waxgaradka...\nXOG MUHIIM AH: Wararkii ugu dambeeyey ee Xaaladda Tukaraq, Kulamo aan kala joogsi laheyn oo ka socda Laaska & Garoowe iyo Dadaalada dawlada Itoobiya.\nLAASCAANOOD(P-TIMES)- Wararkii ugu dambeeyey ee naga soo gaaraya magaalooyinka Laascaanood & Garoowe ayaa sheegaya in ay socdaan kulamo adag oo ay leeyihiin labada dhinac ee Puntland iyo Somaliland, kuwaas oo yoolkooda ugu weyn yahay, sidii ay u dagsan lahaayeen qorshaha ay ku wajahayaan xaaladda Colaadeed ee ka dhex aloosan ciidamadooda, taas oo gaartay heerkii ugu sareeyey. Kulamadan waxaa kala...\nDAAWO SAWIRRO+DEG DEG: Waa Sidee Xaaladda magaalada Tukaraq, Wariyayaal tagay & Xaaladdihii u dambeeyey\nTUKARAQ(P-TIMES)- Wararkii ugu dambeeyey ee naga soo gaaraya magaalada Tukaraq ee gobalka Sool ayaa sheegaya in xiisada labada dhinac ay tahay mid wali kacsan, cabsina laga qabi karro dagaal culus oo dhexmara. Ciidamadii ugu faraha badnaa ayey labada dhinacba geeyeen deegaanada oo aad iskugu hor-fadhiyaan labada ciidan, waxaana dadka deegaanka qaarkood ay muujiyeen cabsida ay qabaan. Warbaahinta dawladda...\nXOG RASMI AH: Ma dhab-baa in Ciidamada Somaliland ay ka baxeen Tukaraq, Dagaal dhacay iyo Wararkii ugu dambeeyey?\nTUKARAQ(P-TIMES)- Wararkii ugu dambeeyey ee ka imaanaya deegaanada ay isku hor-fadhiyaan Puntland & Somaliland ayaa sheegaya in xaaladu ay adag tahay, balse saacad kasta laga filan isku dhac ama dagaal dhexmara labada dhinac ee Puntland iyo Somaliland. Ciidamadii ugu faraha badnaa ayay keenen labada kooxoodba, kuwaas oo ujeedadu tahay sidii ay ugu hardami lahaayeen gacan ku heynta magaalada Laascaanood...\nFAALADA JIMCAHA: M/weyne Farmaajo muxuu ku arkay Socdaalkii ugu dheeraa ee uu kusafro dhulka, kuna tagay gobalo kala duwan?\nBOOSAASO(P-TIMES)- Madaxweynaha Soomaaliya Maxamed Cabdullaahi Farmaajo ayay todobaadkan u ahayd mid kamid ah waqtiyadii ugu mashquulka badnaa, laakiin wuu ka duwanaa mashquulka yaala Villa Soomaaliya, wuxuuna safar dheer uga bilowday 7—dii bishan magaalada Garoowe oo laga xukumo gobalada Puntland. Shacabka Puntland oo ay hogaaminayaan Madaxda maamulkaas ayaan u kala harin soo dhaweynta wafdigan...\nFAALLO XASAASI AH: Madaxweyne Gaas muxuu qabtay 4-tii sanno ee lasoo dhaafay, Ma gaaray guul mise Guuldarro?\nMaalinti Isniinta waxay ku beegneyd Sideedii Janaayo, waxay ahayd afar sano guuradii doorashadii Madaxweynaha Puntland Dr Cabdiweli Cali Gaas. Sideeda Janaayo waxay noqotey maalin ka duwan maalmaha kale, saddex jeer oo taariikhdu tahay 8, Janaayo waxaa Puntland ka dhacay doorasho Madaxweyne, waxaana is-bedalay afar Madaxweyne oo Puntland soo marey, taas oo ku dhacdey si nabadgelyo iyo dimoqraadiyad...\nFALANQEYN XASAASI AH: Maxay uga dhigan tahay M/weyne Gaas xiisadda cusub ee kasoo korortay dhinaca Laascaanood, Guul mise Guuldarro?\nGAROOWE(P-TIMES)- Madaxweynaha dawladda Puntland Dr Cabdiweli Maxamed Cali Gaas ayaa xalay baajiyey Munaasabada Xuska 4 sanno guuradii kasoo wareegtay markii la doortay, wuxuuna soo bandhigi lahaa wixii uu qabtay iyo Mashaariicda horumarineed ee uu ka fuliyey gudaha Puntland, madashana waxaa goobjoog ahaa oo lagu casumay Madaxweynaha Soomaaliya iyo marti sharaf laga kala keenay gobalada oo dhan. Warar...\nFALANQEYN XASAASI AH: Maxaa laga filan karaa socdaalka M/weyne Farmaajo ee Puntland & Arrimaha la filan karro?\nMUQDISHO(P-TIMES)- Madaxweynaha dawladda Faderaalka ee Soomaaliya Maxamed Cabdullaahi Farmaajo ayaa safarkiisii ugu horeeyey oo uu kutago gobalada Puntland ku tagaya magaalada Garoowe, waxaana safarkiisan uu yahay mid saadalinayey bilihii ugu dambeeyey, ugu badnaana 3 jeer uu dib uga dhacay imaanshaha Puntland. Madaxweynaha Soomaaliya waxaa kuwehlin doona wasiiro katirsan Xukuumada Faderaalka, waxaana...\nWARBIXIN CUSUB: Sannadka 2017-ka oo Soomaaliya ku sagootiyey Duufaano Siyaasadeed & Halis weyn oo taagan..\nMUQDISHO(P-TIMES)- Sannadka sii dhamaanaya ee 2017-ka ayaa Soomaaliya ku sagootiyey duufaano siyaasadeed oo ay adag tahay in si fudud looga dhex-baxo, bacdamaa ay ku lug leeyihiin wadamo adeegsanaya Balaayiin Dollar, iskuna ximinaya daganaanshaha yar ee kahana qaaday dalkan. 4tii bilood ee ugu dambeeyey sannadkan ayaa noqday kuwa aad xamaasad u lahaa, waxaana wararka ugu waa weyn ee laga qoray Soomaaliya...\nXOG CUSUB: Waa maxay Ujeedada ka dambeysa in Imaaraatka Carabta aan laga jeclaan Madaxtooyada Somalia?\nMUQDISHO(P-TIMES)- Wixii ka dambeeyey markii ay dawladda Faderaalka Soomaaliya dhexda u gashay arrimaha murugsan ee kadhex taagan wadamada Khaliijka waxaa soo badanaya dhaliilaha xooga badan ee ay dawladdu u jeedinayso wadamada Sacuudiga & Imaaraatka Carabta, oo labaduba mudo dheer saaxiib la ahaa Soomaaliya. Dawladda Faderaalka ayaa bishan dhamaadka ah bilowday qorshe kasta oo ay ku caburinayso...\nMUQDISHO(P-TIMES) – Warar dheeraad ah oo ay heshay Puntlandtimes ayaa cadeynaya in ay dawladda Imaaraatka Carabta aad uga xumaatay hadalada iyo wararka ay isku gudbinayaan Madaxda dawladda Faderaalka, kaas oo la xariira weerarkii shalay lagu qaaday Mid kamid ah Xildhibaanada Aqalka Sare ee dawladdaas. Saraakiil ku dhaw dhaw Safaaradda Muqdisho ayaa sheegay in Diblumaasiinta Safaaraddu ay khabarkan...\nABU DHABI(P-TIMES) – Hogaamiyaasha siyaasadda Soomaaliya qaar kamid ah ayaa kushirsanaa maalmihii lasoo dhaafay dalkan Iskutaga Imaaraatka Carabta, kuwaas oo uga hadlayey xaaladaha cakiran ee dhanka siyaasada kana aloosan magaalada Muqdisho, waxayna diiradda saarayeen waxyaabaha ku aadan talaabooyinka ay qaaday dawladda Soomaaliya. Xubnahan oo iskugu jira labada golle ee baarlamaanka Soomaaliya,...\nXOG DEG DEG AH: Madaxtooyada Soomaaliya oo qaaday talaabo halis badan ka soo wajahaysa & Safiirka Imaaraatka Carabta oo lagu amray?\nMUQDISHO(P-TIMES)- Warsidaha Puntlandtimes.com ayaa helay xog cadeynaysa in Madaxtooyada Soomaaliya ay ku amartay Madaxda Wasaaradda Arrimaha dibada ee dalka in ay si deg deg ah warqad ugu qoraan Safiirka dawladda Imaaraatka Carabta u jooga Soomaaliya Maxamed Cuthmani, taas oo halisteeda leh. Sidda ay xogtu cadeynayso Madaxtooyada Soomaaliya ayaa ka welwelsan dagaalka uga soo wajahan siyaasiinta ku...\nXOG RASMI AH: Yaa ka dambeeyey Weerarkii Senator Cabdi Qeybdiid lagu qaaday, Maxaase NISA ka dhawaajiyey?\nMUQDISHO(P-TIMES)- Wararkii ugu dambeeyey ayaa ka soo baxaya weerarkii maanta lagu qaaday gurriga gudoomiyaha guddiga Dibu eegista Dastuurka labada golle ee dawladda faderaalka Senator Cabdi Xasan Cawaale (Qeybdiid), kaas oo ay qaadeen ciidamo katirsan dawladda Faderaalka. Madaxweynaha Soomaaliya ayaa amray in si deg deg ah cadaaladda loo horkeeno ciidamadii ka dambeeyey weerarkaas, waxaa la xiray...\nMUQDISHO(P-TIMES) – Shirar siyaasadeed kuwoodii ugu sareeyey ayaa kasocda magaalooyinka Nayrobi iyo Abu Dhabi, kuwaas oo dhexmaraya Siyaasiin,Xildhibaano, Raysalwasaare hore iyo Madaxweynaha Koonfur Galbeed Shariif Xasan Sheekh Aadan ayna uga gol leeyihiin sidii loo diyaarin lahaa mooshin ka dhan ah Madaxda dawladda Faderaalka ee Soomaaliya. Wararka ayaa sheegaya in kulankan aad looga dooday...\nUPDATE:- Amiirka Boqortooyadda Sacuudiga Oo Sii Deynaya Amiiradii Iyo Maalqabeenadii La Xiray\nRIYADH(P-TIMES)-Xeer ilaaliyaha Boqortoyada Sacudi Carabiya ayaa amray in la sii daayo labo wiil oo uu dhalay boqorkii hore ee Sacudi Carabiya Boqor Cabdalla kuwaasoo ka mid ahaa amiiro loo xirey musuqmaasuq. Amiir Meshaal bin Abdullah iyo Amiir Feysal bin Abdullah ayaa ka mid ahaa illaa labo boqol oo ka soo jeeda qoyska reer boqor,wasiiro iyo ganacsato iyadoo lagu xirey amar uu soo saaray amiirka...\nAKHRISO: M/weynaha DF Soomaaliya oo ku dhawaaqay arrimo xasaasi ah, si adagna ugu jawaabay Mucaaradkiisa.\nMUQDISHO(P-TIMES)- Madaxweynaha Jamhuuriyada Faderaalka ee Soomaaliya Maxamed Cabdullaahi Farmaajo wuxuu si adag uga hadlay dibu dhacyada hareeyey Qarankan kasoo kabanaya dagaalada iyo dibu dhacyada siyaasadu u geysteen, wuxuuna cadeeyey in ay wax wanaagsan dhaqaajiyeen. Madaxweynuhu wuxuu sheegay in ay bedeleen dhaqankii ahaa is khilaafka Madaxda ugu sareysa ee dawladda, oo ay ku bedeleen in loo wada...\nFALANQEYN: Soomaaliya oo gaartay guul muhiim ah & M/weyne Farmaajo oo nasiib u yeeshay\nMUQDISHO(P-TIMES) – Madaxweynaha dawladda Faderaalka ee Soomaaliya Max’ed Cabdullaahi Farmaajo ayaa maanta si rasmi ah xariga uga jaray la wareegida Hagida/maamulida hawada Soomaaliya oo ay mudo dheer maamuleysay shirkad Ajnabi ah, lagana maamulayey magaalada Nairobi ee dalka Kenya, taas oo ay ku naawilayeen dawladdihii iskaga dambeeyey dalkan. Talaabadan ayaa ah mid loo qaaday dhanka horumarka,...\nXOG MUHIIM AH: Shir xasaasi ah oo khilaaf ka dhex abuuray Madaxda DFS oo ka furmaya magaalada Baydhabo & Shariif Xasan oo ciyaaraya.\nBAYDHABO(P-TIMES)- Gudoomiyaha baarlamaanka Faderaalka ee Soomaaliya Prof, Maxamed Sh Cismaan ayaa dadaal dheer u galay sidii uu u qabsoomi lahaa shir dhexmaraya Guddoonka baarlamaanada Dawlad gobaleedyada iyo Guddoonka baarlamaanka Soomaaliya. Gudoomiyaha baarlamaanka Soomaaliya ayaa gaaray magaalada Baydhabo, waxayna taasi cashar siyaasadeed oo xoog badan u tahay kooxda Raysalwasaare Xasan Cali Kheyre...\ngolden goose sneakers on DAAWO:Diyaarado daabulaya ciidamada oo ka dagay Baydhabo & Jawiga oo kacsan\nbalenciaga sneakers on TOOS: Musharaxiinta Puntland oo hada loo wada yeedhayo & Saxiixyo kala duwan oo laga qaadayo


Inta badan beerihii Galbeedka Godey oo Ganacsato Itoobiyan ah lagu wareejiyay. | Voice Of Somalia\nInta badan beerihii Galbeedka Godey oo Ganacsato Itoobiyan ah lagu wareejiyay.\nMagaalada Godey ee xarunta Gobolka Shabeele waxaa kasocda arin murugo badan oo gabi ahaan lagu dhaxal wareejinayo dhul beereedkii degmada Godey.\nMagaalada Godey waxaa mudo Todobaad ah kusugnaa kooxo kala duwan oo isugu jiray saraakiishii Hawlgabka noqotay ee ciidamada Woyanaha iyo shakhsiyaad lagu barxay oo horay madax uga soo noqday maamul kusheega Kililka” Maamulka Xabashida” waxaana kooxdaasi lasiiyay dhul beereed inta badan dadkii lahaa laga fara maroojiyay.\nHadaba 21-kii bishan ayaa waxaa kale oo magaalada gaaray koox Ganacsato Itoobiyan ah oo u badan Qoomiydaha Axmaarada iyo Tigreega, kuwaasi oo dhul beereedkii ugu badnaa la milkisiiyay iyadoo dadkii dhulkaasi lahaa ay taagan yihiin.\nMid kamida ehelada dadka dhul beereedkooda lagu wareejiyay Ganacsatada Itoobiya kasoo Hayaantay ayaa noo sheegay in shakhsiga lagu magacaabo Guuleed Cali horkacay kuna wareejiyay dhul balaaran oo dadkii lahaa ay taagan yihiin.\nWaxaa uu sheegay muwaadinku in arintani ay sitoos ah u fulinayaan maamulka Jigjiga Horjoogayaasha maamulka Gobolka iyo kan degmadana waxaa lagu amray inay dhamaan dadka loo soo diro ee magaalada yimaada ay kuwareejiyeen dhul beereedka muhiimka ah.\nArintani ayaa ah mid lagu barakicinayo Guud ahaan shacabkii waligood dhulkan soo lahaa ee soo beereen jiray, kuwaasi oo qaarkood laga wada qaatay dhul beereedkooda, waxayna arintani hordhac u tahay Qorshaha maamulka Woyanuhu uu kudoonayo inuu ku dhaxal wareejiyo dhulka Khayraadka leh ee Soomaali Galbeed.\nDamaca Tigreega ayaa ah mid aad xun,waxayna hada cagta ku hayaan inta badan gayiga Soomaaliyeed,hadii aan aan dacar loo marina waxay la wareegi doonaa dhulka beereedka Hiiraan,Bay & Bakool,Shabeelada Dhexe iyo Shabeelada hoose.\nSAWIRO:-Kismaayo Ma Kenya Leh


Maxaad ugu mahad celineysaa NeogeCgrafos sida Google - Geofumadas\nMaxaad u mahadsantihiin Neogeographers sida Google\nJuunyo, 2009 ArcGIS-ESRI, Geospatial - GIS, GvSIG, Microstation-Bentley\nTani waa magaca wareysiga in Eric Van Rees uu la qaaday ragga muhiimka ah ee saddexda shirkadood ee ugu wanaagsan tiknoolajiyada juqraafiyada:\nJack Dangermond, Madaxweynaha ESRI\nRichard Zambuni, Agaasimaha Geospatial Bentley\nTon de Vries, Fulinta ee Bentley ee kuyaala Cadastre iyo horumarinta dhulka\nHalsey Wise, Madaxweynaha iyo Agaasimaha Guud Intergraph\nDukumeentigu waa mid xiiso leh, wuxuuna yimaadaa wakhtigii horumarinta tiknoolajiyada casriga ah (Gaaska GIS) uu si aad ah u kordhay webka (GIS web) iyo isdhexgalka ay la leedahay CAD-du waxay keentay wax badan. Marka laga reebo korniinka iyo isugeynta heerarka isdhexgalka iyo isdhexgalka shabakadda.\nWareysigu wuxuu ku salaysan yahay su'aalo taxane ah, oo mid kasta oo ka mid ah ka qaybgalayaashu ay kor u qaadayaan aragtida shirkaddaada ka horaysa isbedelka suuqa. Kuwani waa su'aalaha, aan loo turjumi karin macno ahaan:\nMaxay noqon doonaan doorka mustaqbalka takhasuska leh ee GIS? Ma waxay yeelan doonaan xirfado badan oo kombuyuutar ah mise waxay sii wadi doonaan inay tixgeliyaan khubarada GIS? Ama waxaa laga yaabaa inaan u baahanno khubaro takhasus leh oo haysta farsamooyin badan oo farsamo, dhaqaale, sayniska iyo cilmiga sharciga ah ee lagu codsanayo geoinformation?\nMiyaad u maleyneysaa in qalabyada GIS-ku-salaysan ay sii wadi doonaan ama lagu beddeli doonaa kuwa ku saleysan server-ka?\nShirkaddaadu ma leedahay masuuliyad dhibka caalamiga ah? Tani ma waxaa ku jira fursado lagu codsado GIS? Iyo sidee?\nWadamada Yurub, warshadaha GIS waxay ku saleysan yihiin INSPIRE, GMEIS, SIX iyo GALILEO waqtigan. Waddanka Maraykanku kani kuma xiiso galayo, waxaan heystaa aragti ah in warshadda halkan ay ku saleysan tahay waxa ka mid ah waxa Google, Microsoft iyo Yahoo ay sameeyaan iyo sida loola xiriirinayo iyaga. Maxaad u maleyneysaa?\nIsku-dhafka CAD-ga ee GIS waa awooda maalin kasta ka muhiimsan. Maxay tahay xalka hadda ee shirkaddaada hadda ay tahay in ay gaarto isdhexgalka GIS-CAD? Sidee ayaad u aragtaa mustaqbalka: miyaynu sii wadaynaa inaan aragno labadaas khibradahan ama ma u maleyneysaa in wakhtigu uu iman doono marka labadaba la qabsashada guud?\nHaddii aad rabto inaad aragto, waa inaad kala tasho daabacaadda bisha Juun ee majaladda Geoinformatics, oo si gaar ah u soo saarta waxyaabaha xiisaha leh sida:\nXogta Sonar ee xeebta\nKhariidadda isticmaalka dhulka ee Australia\nKaalinta aduunka adoo adeegsanaya barnaamijka GIS. Tani waa sii wadida sii wadida ay ka keeneen saddex qeybood oo hore ku saabsan qalabyada GIS ee furan. Maqaalkani waa mid xiiso badan, oo ku saleysan buugga Gary E. Sherman, oo leh magacaas, eeg garaafka iyo jagada ay ku siiyaan gvSIG heerka qaaska ah ee isticmaalaha.\nAutoDesk, ka badbaadinta magaalooyinka ka badan\nAutoDesk Bentley Systems ESRI GvSIG OS majallado\nPost Previous«Previous Wii, sida ugu fiican ee safarkayga\nPost Next Software GIS - lagu sharxay erayada 1000Next »


Schmeichel: Weyne Rooney waa in uu khadka dhexe u badashaa – Gool FM\nSchmeichel: Weyne Rooney waa in uu khadka dhexe u badashaa\nKaafi April 4, 2016\n(Manchester) 04 Abriil 2016. Peter Schmeichel ayaa sheegaya in Weyne Rooney uu leeyahay tayo kasta oo uu mashiinka khadka dhexe ee Manchester United ku noqon karo laakiin waa in xiddiga England uu doortaa badalashadda kaalintiisa.\nIyadda oo uu u maqnaa Weyne Rooney dhaawac daraadiis, Anthony Martial ayaa garabka ka dheelay waxa uuna dhaliyey goolkii qura ee ay United uga badisay Everton.\nHalyeygii hore ee Denmark waxa uu aaminsa yahay in weeraryahankii hore ee Monoco aan laga dheel siin garbaha balse loo adeegsado weerarka dhexe meeshii Rashford loo isticmaali lahaa kaalintaas.\n“Waxaan rajeynayaa in Martial uu ka ciyaaro booska 9-laad,” ayuu Schmeichel yiri. “Waxaan jeclaan lahaa in aa arko isaga oo ka dheelaya booska Rashford maanta ka dheelay. Waxaan xaqiiqdii rabaa in Martial uu noqodo lambarka sagaalaad ee Manchetser United.\n“Waxaan qabaa in uu si wanaagsan uga ciyaaro garabka bidix laakiin waxa uu aad halis ugu leeyahay weerarka dhexe.”\nWeyne Rooney ma uusan dheelin tan iyo kulankii Sunerland ee dhacay bishii Febraayo laakiin waxaa la filayaa in uu soo laabto is araga iyaga iyo Tottenham ee toddobaadka dambe.\nSchmeichel waxa uu taageero weyn u yahay 30 jirka waxa uuna rabaa in laga ciyaarisiiyo khadka dhexe sababo la xiriira sida uu ugu qaab ciyaareed egyahay Paul Scholes.\n“Weyne waxa uu ka ciyaari karaa boosas kala gedisan,” ayuu yiri gool hayihii hore ee United. “Hadii aad weydiiso Weyne waxaan qabaa in uu rabo booska 10-naad.\n“Laakiin waxaan rabaa in aan arko Weyne oo isu badalay khadka dhexe. Waxa uu u dheeli karaa sida Paul Scholes. Waxaan hubaa waxa uu noqon karaa mashiin khad dhexe.\n“Aragtida Weyne, sida uu kubadda cagta u arko waxa ay xaqiiqddii faa’ido u tahay Manchester United sida ay u tahay in ay u dheesho.\n“Waxa uu dheel karaa baaska dheer. Shaafto ayuu kici karaa, kubadda wuu soo qaadi karaa wuuna difaaci karaa. Laakiin waa in Weyne uu doonayo ka dheelidda booskaas.”\nWaa kuwee kooxaha ugu shabaq ilaaliska badan horyaalka Premier League xilli ciyaareedkan? + Sawirro\nKooxda usbuuca ee Premier League oo la soo saaray… (Chelsea oo xiddigaha ugu badan ku leh todobaadkan)


Posted On 05-06-2018, 10:53AM\nBAYDHABO, Soomaaliya - Waxaa maalintii labaad galay Shirka Baydhabo, kaasoo hogaamiyaasha ay ka doodayaan qodobo muhiim ah oo khuseeya masiirka dalkan mudada dheer colaada kusoo jiray.\nKulankan oo shalay uu daah-furey Madaxweyne Farmaajo ayaa waxaa ka qeybgalaya Ra'iisul Wasaare Khayre, Wasiirka Arrimaha Gudaha, oo dhanka dowladda ka socda, madaxda dowlad goboleedyada iyo gudoomiyaha gobolka Banaadir.\nWajigii kowaad ee shirka Gollaha Amniga Qaranka ayaa waxuu kusoo idlaaday shalay jawi is-fahan la'aan ah, kadib markii qodobada qaar oo ugu horeeyo amniga ay hogaamiyaasha isku afgaran waayeen.\nInkastoo ajandiyaasha ay kamid yihiin qeybsiga Khayraadka, Federaleynta dalka iyo isku-dhafka Ciidamada iyo tayeyntooda, haddan waxay doodu ka taagan tahay amniga, oo hogaamiyaasha maamullada ku eedeynayaan dowladda Federaalka inaysan fulin dodobadii horey loogu wada heshiiyay.\nMadaxda sare ee Dowladda Federaalka ee ku sugan Shirka ayaa doonaya in la gaaro heshiis mideysan oo dhanka qorshaha amniga qaranka la xiriiro, kahor inta uusan furmin shir arrimaha Soomaaliya looga hadlayo oo 24-ka bishan ka furmaya magaalada Brussels ee caasimadda Belgium-ka.\nShirka Brussels ayaa waxaa dowladda Federaalka laga sugayaa inay horgeyso deeqixiyaasha iyo dalalka daneeya arrimaha Soomaaliya qorsho la isku raacsan yahay oo wax looga qabanayo amniga Soomaaliya, si ay u hesho dhaqaale loo balan-qaadey.\nLama oga in lagu heshiin doono arinta amniga iyo inkale, balse waxaa laga war sugayaa War-murtiyeedka Shirka oo maanta lagu wado in lasoo afjaro.\nMarka laga soo tago amniga, waxaa sidoo kale miiska u saaran hogaamiyaasha arrimo kaloo xasaasi ah, oo ay kamid yihiin qeybsiga Khayraadka dalka, khilaafka Khaliijka, Federaaleynta dalka iyo arrimaha isku-dhafka Ciidamada.\nMadaxweynaha Jubbaland Axmed Madoobe, oo ka hadlay Kulanka Baydhabo, ayaa sheegay in dowladda Federaalka ay ula dhaqanto dowlad goboleedyada sida xisbiyo siyaasadeed oo iyada loolan kula jira.\nJubbaland iyo Puntland ayaa horey ugu eedeeyay Xukuumadda Soomaaliya inay fulin waysay go'aankeedii dhex-dhexaadnimada ee arrimaha Khaliijka, islamarkaana ay xulufo la noqotay Qadar.


Beeraleyda Jaadka Kenya oo ka hadlay tallaabadii lagu joojiyay duulimaadyada Soomaaliya - Awdinle Online\nBeeraleyda Jaadka Kenya oo ka hadlay tallaabadii lagu joojiyay duulimaadyada Soomaaliya\nGanacsatada beeraleyda ah Jaadka ee Kenya ayaa ka doonaya dowladdooda iney si buuxda usoo celiso xiriirkii siyaasadeed ee ay la laheyd dowladda soomaaliya si ay dib ugu bilaabaan inay Soomaaliya u soo dhoofiyaan Jaadka.\nGuddoomiyaha ururka ganacstada Jaadka ee Nyambene, Kimahi Munjuri ayaa sheegay in go’aanka lagu xirey duulimaadyada Soomaaliya iyo Kenya isaga kala gooshi jirey ay tahay ra’yi qaldan, sida uu qorey wargeyska Daily Nation.\nGanacsatada jaadka ee Kenya ayaa maalin kasta u soo diri jiray Soomaaliya qaad fara badan iyagoo ka heli jiray dhakhli aad u bada si ay noloshooda ugu maareeyaan.\nDowladda Soomaaliya ayaa dhawaan ku dhawaaqdey iney soo celisay xiriirkii ay la laheyd dowladda Kenya, balse uusan qeyb ka aheyn in la qaado xayiraadda saaran Jaadka.\nKenya ayaa toddobaadkii hore joojisay duuliimaadyadii u dhaxeeyay Soomaaliya iyo Kenya, waxaana tallabadaas wax laga xumaado ku tilmammtay dowladda Federaalka ah ee Soomaaliya.\nPrevious articleMeydka Wariye Axmed Xuseen Cadoow oo la aasay\nNext articleMaamulka Gobolka Banaadir oo ka shiray sugida Amniga Imtixaanaadka Shahaadiga


Go'aano culus oo lagu soo rogay shirkadaha isgaarsiinta ee ka howlgala Somaliland - Caasimada Online\nHome Somaliland Go’aano culus oo lagu soo rogay shirkadaha isgaarsiinta ee ka howlgala Somaliland\nHargeysa (Caasimada Online) – Xukuumadda Somaliland ayaa soo saartay awaamiir culus oo ku socota shirkadaha isgaadhsiinta ee ka shaqeeya deegaanada ay maamusho.\nWareegto kasoo baxday Wasaaradda Isgaadhsiinta iyo Tiknoolajiyadda Somaliland ayaa waxa gebi ahaanba lagu joojiyey in shirkada Isgaadhsiinta ay ogolaansho la’aan qofka ugu diraan farriimo xambaarsan xayeysiin/ogeysiis.\nShirkada Isgaadhsiinta ayaa keliya loo ogolaaday inay macaamiishooda “si doorasho la’aan ah” ku gaarsiin karaan adeegyada ay iyagu bixinayaan.\n“In fariimaha isgaadhsiineed ee xambaarsan xayaysiisyada/ogaysiisyada ay shirkadaha Isgaadhsiintu u qabanayaan cid kale (Third Party advertisement) ay ku gaadhi karaan macmiilka ogolaansho laga helay macmiilka (opt-in feature),” ayaa lagu yiri qoraalka wasaaradda Isgaadhsiinta Somaliland.\nSidoo kale go’aanadan cusub ayaa waxaa qeyb ka ah in Shirkadaha Isgaadhsiinta ay sameeyan nidaam kala dooransiinaya macmiilka in uu ogolaado ama diido in xayeysiimaha iyo ogeysiisyada ka baxsan adeegyada shirkada ay u diri karto shirkada isgaadhsiinta.\nShirkada baalmarta go’aamadan cusub ee lagu xadidayo fariimaha qasabka ah ee inta badan loo diro macaamiisha ay shirkadu khidmada uga kireysay Simcard-ka ayaa waxay ku muteysan doonta ganaax culus.\nGo’aamadan ayaa si rasmi ah u dhaqan-geli doona billowga sanadka cusub, wuxuuna kusoo aadaya xilli ay dad badan cabasho ka gudbiyeen fariimaha tirada badan ee uga imanaya shirkadaha isgaadhsiinta.


DFKMS oo wakhtigii kaga dhamaaday maamul soo jireen ahaa oo xor ah, halkii ay Soomaaliya gacanta ku dhigi lahaayeen.\nKa dib hadalk ka soo yeeray Agaasimaha Guud ee Wasaarada Kalluumaysiga iyo Khayraadka Badda ee DFKMS oo uu ku sheegay in aysan DGPL la geli karin heshiis wadanka Yemen amaba cid kale iyadoo aysan waxba kala socon Dowladda Dhexe ee Soomaaliya, ayaa arintaas waxaa si weyn uga carooday masuuliyiin ka tirsan maamulka iyo waliba shacabka Puntland oo ku sheegay xoriyad ka qaad.\nDhinaca Maamulka masuuliyiin ka tirsan Golaha Xukuumada ayaa u sheegay Saxaafada in ay tahay arintaas wax laga xumaado , ayna Puntland xaq u leedahay in ay heshiis, la geli karto cidday rabto, balse Dowladda Federaalka Soomaaliya, aysan u xanibayn heshiisyada ay gelayso, masuuliyiintaan oo aad ay caro uga muuqatay ayaa hadalka ka soo yeeray masuulka DFKMS ku tilmaamay mid aan laga fiirsan oo layska yiri.\nSida lala socdo, Puntland waxay qayb ka tahay habka Federaaliga ah., ee ay ku dhisan tahay DFKMS waana maamulka Goboleedka kaliya ee oo si buuxda ula shaqeeya DFKMS dhinac kasta, balse waxaa beryahaan danbe soo baxaya saluugsanaanta ay saluugsan yihiin Reer Puntland qaabka ay u dhaqmayaan qaar ka mid ah, masuuliyiinta DFKMS.\nPuntland waxay leedahay Golayaasha sida Golaha Xukuumada, Golaha Wakiilada iyo waliba Garsoorka waana maamul dhisan oo dhamaystiran.DFKMS oo isticmaalaysa axdiga ku meelgaarka ah oo wali qabyo ah ayaan wali si buuxda loo waafajin kan DGPL ee Soomaaliya.\nHadda ka hor ayeey ahayd markii uu soo kala dhexgalay muran maamulka Puntland iyo Reysul-wasaaraha DFKMS, Cali Maxamed Geedi kaas oo ku wajahnaa macdanta iyo shidaalka Puntland oo uu amray Rey-sul wasaaruhu in aysan Puntland siday doonto ula geli karin heshiis shirkadaha ajninbiga iyadooo aysan soo marin DFKMS, walow arintaas xal laga gaaray ka dib markii ay masuuliyiinta ugu sareeya DFKMS iyo kuwa DGPL ka wada hadleen.\nDhinaca Shacabka Puntland. Shacabka ayaa waxay is-weydiinayaan waxa keenay in 'Agaasime uu amar siiyo madaxda DGPL oo xor u ah maamulkooda.\nDFKMS maxay ugu laalaabanaysaa Puntland ma geel baa ugu dhalay, waxaa laga rabaa wixii lagu soo heshiiyey ee ahaa in ay soo dhisto Maamul Goboleedyadii kale sida uu dhigayo Nidaamka federaaliga ah waxaa sidaas qaba shacabka Puntland.\nWaxaa nasiib daro ah , in ninkasta oo xil ka haya DFKMS uu afarta jeeb ku buuxsado xaqii shacabka masaakiinta ah ee Puntland oo gaajo iyo cuduro u dhimanaya, aysana ku baaqan canshuurta aysan awoodin oo dusha looga tuuray sidii loogu biili lahaa madaxda DFKSM oo aan maanta wax kale gacanta ku hayn marka laga reebo DGPLS oo ah maamul nidaam leh oo dhisan.\nFaafin: SomaliTalk.com | July 7, 2007


Milateriga & warfaafinta DF Soomaaliya oo iska kaashanaya dagaalka Alshabaab – Mareeg.com somalia, World News and Opinion.\nMilateriga & warfaafinta DF Soomaaliya oo iska kaashanaya dagaalka Alshabaab\nMuqdisho – Mareeg.com: Wasaaradda warfaafinta iyo taliska ciidanka xoogga dalka Soomaaliya ayaa sheegay inay xoojinayaan wada-shaqeyntooda, si shacabka loola socodsiiyo howlgallada ay wadaan ciidamada Soomaaliya ee ka dhanka ah Alshabaab.\nWasiirka warfaafinta, Mustaf Dhuxulow ayaa xafiiskiisa ku qaabilay taliyaha ciidanka xoogga dalka Soomaaliya Jen. Daahir Cilmi Aadan (Indho-qarsho) oo ay wehliyeen saraakiil ciidan oo kale.\nKulanka ayaa looga wada hadlay sidii warbaahinta qaranka ay door weyn uga ciyaari lahayd tebinta howlgallada ay wadaan ciidanka xoogga dalka.\nTaliyaha ciidanka xoogga dalka Soomaaliya ayaa sheegay inuu ku faraxsan yahay booqashada xafiiska wasiirka warfaafinta, isagoo sheegay inay asaga iyo wasiirka ka wada hadleen sidii shacabka loo wacyigelin lahaa, loona gaarsiin lahaa guulaha ciidanka.\n“Aad iyo aad baan ugu faraxsanahay inaan soo booqano xafiiska Wasiirka oo aan ka wada hadalno sidii shacabka loo wacyigelin lahaa loona gaarsiin lahaa guulaha ciidanka XDS. Warfaafinta waa lafdhabarka wacyigelinta bulshada.” Ayuu yiri Jen. Indha-qarshe.\nWasiirka warfaafinta, Mustaf Dhuxulow ayaa sheegay in ciidanka ay yihiin laf-dhabarta jiritaanka shacabka iyo dalka, wuxuuna ballan-qaaday inay warbaahinta qaranka xoojin doonto wada-shaqeynta ay la leedahay taliska ciidanka xoogga dalka.\n“Aad iyo aad ayaan ugu faraxsanahay in Taliyaha Ciidanka XDS iyo Saraakiisha XDS inaan xafiiskeyga ku qaabilo oo aan ka wada hadalno sidii howlgalka ciidanka XDS u noqon lahaa mid guuleysta oo shacabkana lala socodsiiyo horumarka guulaha ciidanka. Ciidankaa XDS waa lafdhabarka jiritaanka shacabka iyo Dalka” ayuu yiri wasiir Dhuxulow.\nWasiirka ayaa hadalkiisa sii raaciyey “Ciidanka XDS waxey ku shaqeeyaan daruufo aad u adag oo runtii ay ku ammaananyihiin dagaalka ay kula jiraan kooxaha argagaxisada ah oo shacabka u diidan nabad iyo horumar. Ciidanku waa geesiyaal nooga baahan inaan dhiiri gelino oo aan ku taageerno howlgalkooda si dalka u noqdo mid nabad ah oo shacabka siiya fursad ay aayahooda uga tashadaan”.\n“Waxaan maanta ka wada hadalnay muhiimada wacyigelinta bulshada iyo Warbaahinta Soomaaliyeed si shacabka u helo wararka saxda ah iyo horumarka iyo guulaha ciidanka Soomaaliyeed ay si joogta ah u sameynayaan.” Sidaa waxaa yiri wasiir Dhuxulow.\nWasiirka ayaa shirka ku soo gabogabeeyey oo yiri “Waddan walba waxuu ku dhisan yahay ciidankiisa oo ka difaaca shacabka dhammaan wax allaale iyo waxii wax u dhimaya sharafka ummaddaas. Shacab walba waxaa muhiim ah inuu ciidankiisa la joogo oo uu ku taageero howlgalada iyo waajibaadkooda qaran. Waxaan mahad gaar ah u soo jeedinayaa ciidanka geesiyaasha ah iyo shacabka Soomaaliyeed oo leh taariikh weyn oo ay weligoodba garab taagan yihiin ciidankooda. Shakina iigama jiro in dagaalka lagula jiro kooxaha argagaxisada lagu guuleysan doono.”\nWarbaahinta dowladda Soomaaliya ayaa horay si weyn uga qeyb qaadan jirtay dagaalka ciidamada Soomaaliya iyo AMISOM kula jiraan xarakada Alshabaab, waxaana hadda milateriga iyo warfaaafintu sheegayaan iney shaqdaas sii xoojinayaan.\nSomali Athletics Federation complains about interference by NOCSOM official


Xildhibaan Muudey “Dagaalkii Shabellaha Dhexe waa lagu kala baxay” | Dhacdo\nHome Wararka Maanta Xildhibaan Muudey “Dagaalkii Shabellaha Dhexe waa lagu kala baxay”\nXildhibaan Muudey “Dagaalkii Shabellaha Dhexe waa lagu kala baxay”\nXildhibaan Xasan Cabdulqaadir Muudey oo ka mid ah Xildhibaanada Baarlamaanka Hirshabelle ayaa ka hadlay dagaalka culus ee maanta ka dhacay deegaanada dhaca Bariga Magaalada Jowhar ee Gobolka Shabellaha Dhexe.\nXildhibaan Xasan Cabdulqaadir Muudey ayaa sheegay in hawlgalkii ka bilowday deegaanka Warta Jilible uu ku fiday deegaanada Aqab-duco, Waraxleey iyo tuulooyin kale oo hoos-tagga deegaanka Alkowthar.\nXildhibaanka ayaa tilmaamay in hawlgalka uu soo geba-gaboobay caawa, ka dib markii dagaalka lagu jebiyay Shabaabka, lagana saaray sida uu sheegay deegaano ay horey u jooggeen.\n“Hawlgaladii saakay ka bilowday Gobolka Shabellaha Dhexe waxa uu soo geba-gaboobay caawa, iyadoona khasaaro badan lagu gaarsiiyay nabadiidka.” Ayuu yiri Xildhibaan Xasan Cabdulqaadir oo la hadlay Universaltv.\nXildhibaan Muudey ayaa yiri “Hawlgalada waxay suurageliyeen in la qabto deegaano horey ugu jiray gacanta cadowga, oo dhibaato fara-badan ku hayay dadkeena ku dhaqan deegaanadeena hodanka ah.”\nWaxa kaloo uu yiri “Ciidanka Xoogga Dalka iyo Booliska Hirshabelle waxaan ku bogaadinayaa naf hurnimada ay sameynayaan iyo dadaalka ay ugu jiraan, sidii ay dalka uga xoreyn lahaayen kooxaha nabadiidka.”\nSidoo kale waxaa uu sheegay, sida uu qorshuhu yahay in hawlgalku sii socon doono, illaa iyo inta maleeshiyada Al Shabaab laga sifeynayo deegaanada ay kaga sugan yihiin gobolkaasi.\nDhanka kale Xildhibaan Muudey ayaa ka tacsiyeeyay geerida ku timid Taliyahii Ururka 6aad ee Kumaandooska Gorgor, Gaashaanle Maxamed Cabdiwahaab Faarax oo dagaalkii maanta ku dhintay.\nHawlgalkan oo aanay qayb ka ahayn Ciidanka Nabad Ilaalinta Midowga Afrika ee AMISOM ayaa waxaa hoggaaminaya Taliyaha Ciidanka Xoogga Dalka, General Odawaa Yuusuf Raage.\nPrevious articleRooble “Gaashaanle Maxamed Cabdiwaaxid wuxuu u geeriyooday difaaca dalka”\nNext articleGalmudug oo mamnuucday qaadka dhanka dhulka lagu keeno deegaanadeeda


Wararkii Ugu Dambeeyay Dagaal Dhiig badan ku daatay xalay ka dhacay Degmada Mahaday iyo Meydad la Gowracay oo saakay la arkay – Goobjoog News English\nWararka ka imaanaya Degmada Mahaday ee Gobolka Sh/Dhaxe ayaa sheegaya in xalay halkaasi uu ka dhacay Dagaal aad u culus oo u dhaxeeyay Dagaalyahanada Al-Shabaab iyo Ciidamada Dowlada Soomaaliya.\nDagaalka ayaa ahaa mid qorsheesan oo Al-Shabaab ku qaadeen Degmada Mahadaay waxaana halkaasi ka dhacay Dagaal aad u culus oo la isku adeegsaday hubka nuucyadiisa kala duwan iyadoona mudo kadib Al-Shabaab la wareegeen inta badan Degmadaasi.\nku dhawaad 10-qof oo isugu jira Dhinacyadii dagaalamay iyo dad shacab ah ayaa ku dhintay dagaalkii cuslaa ee xalay ka dhacay Degmada Mahadaay ,lamana hayo tirada rasmiga ah dhaawacyada ka dhashay dagaalkaasi.\nMeydadka Askar katirsan Ciidanka Dowlada ayaa saakay lagu arkay qaar kamid ah Wadooyinka Degmada Mahaday , Ciidamada Dhintay qaarkood ayaa la sheegay in qoortalaga jaray.\nWararka laga helayo Degmada Mahaday ayaa sheegaya in dagaalkii xalay lagu gubay gaadiid dagaal iyo kuwa kale iyadoo sidoo kale lasoo sheegayo in ay jiraan Gaadiid kale oo Al-Shabaab gacanta ku dhigeen ,Al-Shabaab ayaa sidoo kale rartay saanad milatari iyo Raashin ay lahaayeen Ciidanka Dowlada.\nCiidamadii Al-Shabaab ee xalay qabsaday Degmada Mahaday ayaa saakay aroor hore halkaasi isaga baxay kadib markii Ciidamada AMISOM ay u gurmadeen ciidamadii Dowlada ee lagu weeraray Degmada Mahadaay.\nXaalada ayaa saakay ah mid dagan , dadka ayaana ku mashquulsan aasida dadkii xalay ku dhintay dagaalkii ka dhacay Degmada Mahadaay , Dagaalka xalay ayaana lagu soo waramayaa in uu ahaa mid kamid ah kuwii ugu cuslaa oo ka dhaca Degmadaasi.\nMa jiro wali wax faah faahin ah oo ku aadan dagaalkii xalay iyo qasaaraha ka dhashay oo kasoo baxay Saraakiisha Ciidanka Milatariga iyo Maamulka Gobolka Sh/Dhaxe ,Al-Shabaab ayaa sidoo kale wali wax war ah aan kasoo saarin dagaalkaasi.\nSarkaal Al Shabaab Ka Goostay oo Lagu Qabtay Deegaanka Xidhxidh Ee Gobolka Togdheer\nXOG: Maamulka Somaliland iyo Dawlada Federaalka Soomaaliya oo Isku Maandhaafsan Lacag Ka Timid Bangiga Horumarinta Afrika\nMeydadka Ciidamo Jabuutiyaan ah oo la sheegay in Diyaarad looga qaaday Degmada Buulo Burde:\nUK to contribute over $ 4.3 million to the UN Somali National Army Trust Fund\nEntrepreneur aims to reach out to football fans with his app


Muxuu ka yiri Michael Ballack go’aankii uu Joachim Low kaga saaray Leroy Sané liiska xulka qaranka Germany ee koobka aduunka 2018? – Gool FM\n(Germany) 04 Juunyo 2018. Macalinka xullka qaranka Germany Joachim Low ayaa go’aansaday in uu ka saaro Leroy Sané liiska xidigaha kaga qeyb gali doona koobka aduunka ee 2018, kaasoo 14-ka bishan ka furmi doono dalka Russia.\nHalyayga xulka qaranka Germany Michael Ballack ayaa muujiyay sida uusan ugu faraxsaneen go’aanka Joachim Low kaga saaray Leroy Sané liiska xulka qaranka Germany.\nLaacibkii hore kooxda Chelsea Michael Ballack ayaa sida uusan ugu faraxsaneen go’aanka Joachim Low wuxuu ku muujiyay bartiisa Twitter-ka.\n“Macalinka xulka qaranka Germany Joachim Low, wuxuu naftiisa ku abuuray cadaadis weyn, kadib markii uu liiskiisa koobka aduunka ka saaray Leroy Sané”\n“Leroy Sané wuxuu ahaa da’ayarkii ugu fiicnaa horyaalka Premier League xli ciyaareedkan, laakiin sidaas ay tahay wuxuu koobka aduunka ka daawan doonaa gurigiisa”.\nSi kastaba Leroy Sané ayaa wuxuu kusoo bandhigay kooxdiisa Man City xili ciyaareedkii dhawaan lasoo gabagabeeyay qaab ciyaareed cajiib ah, kadib markii uu Sky Blues kasoo muuqday 49 kulan ee ah dhamaan tartamada kala duwan, wuxuuna kulamadan ku dhaliyay 14 gool wuxuuna sidoo kale ku caawiyay 19 gool kale. Isagoo kaalin mug leh ka qaatay in Man City ay ku guuleysato Premier League iyo Carabao Cup.\nYaya Toure oo si aan horey loo Maqal u weeraray Pep Guardiola...


Brazil: Wiil Xabsi U Galay Si Uu Hooyaddii Imtixaan Ugu Galo | Aftahan News\nBrazil: Wiil Xabsi U Galay Si Uu Hooyaddii Imtixaan Ugu Galo\nRio, (Aftahannews)-Nin 43 jir ah ayaa lagu xidhay waqooyiga waddanka Brazil ka dib markii lagu fahmay qorshe uu hooyadii isaga dhigayay, si uu ugu galo imtixaankeedda darawalnimadda.\nEedeysanahan xabsiga loo taxaabay ayaa dhar iyo qalab kale oo uu ku soo labistay aad isugu ekeysiiyay hooyadii.\nMaxaa Keenay Arrintan?\nMarkii ay Heitor Schiave hooyadiis, Maria, oo 60 jir ah saddex jeer ku dhacday imtixaanka ayuu go’aansaday inuu booskeeda galo, maadaama uu isagu yahay farsamayaqaan baabuurta hagaajiya, aadna u yaqaanna sida loo kaxeeyo.\nWuxuu soo xidhay naaso, timo iyo ciddiyo, wuxuuna wajiga marsaday make-up u ekeysiiyay dumar.\nDhowr jeer ayuu gaadhiga ku soo wareejiyay magaaladda intii uu imtixaanka socday, qorshihiisuna wuxuu u muuqday mid si fiican u socda.\nLaakiin wuxuu shaki yimi markii ay soo baxday in haweeneyda gaadhiga wadda aysan waji ahaan aad ugu ekeyn sawirka ugu dhaggan sharciga ay wadatay’\nSi fiican ayuu make-up u marsaday, ciddiyahana si wanaagsan ayuu isugu soo habeeyay, dahabka dumarkana wuu soo xidhay”, sidaas waxaa yidhi macallinkii qaadayay imtixaanka darawalnimada, oo lagu magacaabo Aline Mendonça.\nBooliska ayaa loogu yeedhay si ay u xidhaan isagoo ku sugan dugsiga tababarka darawalnimada, waxaana lagu eedeeyay dambi ah inuu khiyaano sameeyay iyo inuu isticmaalayqof kale aqoonsigiisa”Islamarkiiba wuu qirtay dambigiisa. Wuxuu sheegay inuu yahay haweeneyda imtixaanka laga rabay wiilkeedda, uuna doonayay inuu hooyadii ku guuleysto imtixaanka ay kari weyday”.\nMr Schiave wuxuu sheegay in aanay hooyadii waxba ka ogeyn qorshaha uu sameynayay.


Monday August 19, 2019 - 14:04:31 in Wararka by Wariye Qoslaaye\nHoggaamiyaha Xisbiga Wadajir C/raxmaan C/shakuur Warsame ayaa gaaray magaalada Dhuusamareeb ee xarunta Galmudug, halkaasoo ay ka socdaan dadaalo la doonayo in dib loogu dhiso Maamulka Galmudug.\nC/raxmaan C/shakuur oo ka mid ah siyaasiyiinta ka soo jeeda Galmudug ayaa la kulmay Madaxa Xukuumadda Galmudug Sheekh Maxamed Shaakir Cali Xasan, waxaana ay ka wada hadleen sidii loo dhisi lahaa Galmudug loo dhan yahay oo aan cidna laga tegin, cidna laga tashan.\nMadaxa Xukuumadda dowlad Goboleedka Galmudug Sheekh Maxamed Shaakir ayaa Xafiiskiisa Magaalada Dhuusamareeb kusoo dhaweeyay Hogaamiyaha Xisbiga Wadajir Cabdiraxmaan Cabdishakuur Warsame.\nSheekh Maxamed Shaakir ayaa C/raxmaan C/Shakuur uga mahadceliyay Booqashii uu ku yimid deegaanada Galmudug,waxaana intaasi kadib dhexmaray kulan gaar ah.\nC/raxmaan C/shakuur ayaa maalmihii u dambeeyay safaro ku marayay deegaano ka tirsan Mudug iyo Galgaduud, isagoo tagay magaalooyinka Hobyo, Gaalkacyo, Cadaado iyo deegaano kale.\nHoggaamiyahan mucaaradka ku ah Xukuumadda Federaalka ayaa u muuqda mid markaan taageersan dadaalada dib loogu dhisayo Galmudug loo dhan yahay, taasoo uu hormuud ka yahay Ra’iisul Wasaare Xasan Cali Kheyre.\nDowladda Federaalka ayaa muddooyinkii u dambeeyay waday dadaalo ku aadan dhismaha ay u dhan yihiin dadka reer Galmudug, kaddib markii uu waqtigiisa dhamaaday maamulkii hore oo afartii sano ee uu jiray hareeyay khilaaf iyo kala qeybsanaan.


Madaxweynihii ugu horreeyay Dalka Iiraan, Abolhassan Banisadr, oo ku dhintay Paris\nHomeWararka CaalamkaMadaxweynihii ugu horreeyay Dalka Iiraan, Abolhassan Banisadr, oo ku dhintay Paris\nOctober 10, 2021 Wararka Caalamka, Wararka Maanta Somaliska 0\nAbolhassan Banisadr, oo noqday madaxweynihii ugu horreeyey ee Iiraan ka dib kacdoonkii dalka 1979, ayaa ku dhintay Paris, halkaas oo uu ku noolaa muddo tobanaan sano ah kadib markii uu ka soo qaxay dalkiisa.\nBayaan uu soo saaray boggiisa internetka iyo warar ay baahiyeen warbaahinta Iran Sabtidii ayaa lagu sheegay in 88-jirka uu geeriyooday “ka dib markii uu muddo dheer ku xanuunsanaa” isbitaalka Salpêtrière ee caasimadda Faransiiska.\nBanisadr wuxuu ku dhashay 1933 gobolka Hamedan ee galbeedka Iran. Aabihiis wuxuu ahaa hoggaamiye diineed oo caan ah oo saaxiib la ahaa Ruhollah Khomeini, oo si guul leh u hoggaamiyay kacaankii Islaamka ee ka dhanka ahaa Mohammad Reza Pahlavi, shahkii ugu dambeeyay ee Iiraan.\nBanisadr, oo waxbarashadiisii ku dhammaystay Yurub, wuxuu ahaa nin u ololeeya kahortagga xukunka boqortooyo ee shah. Waxa uu noqday qof ay isku kalsoon yihiin oo ay saaxiib dhow yihiin Khomeini.